Googleova aplikacija Lookout prepoznaje predmete i znakove za slabovidne osobe - Klix.ba\nDostupna za Pixel uređaje\n13.3.2019. u 12:51\nGoogleova aplikacija Lookout za identifikaciju predmeta najavljena prošle godine sada je postala dostupna za Pixel uređaje u SAD-u.\nKompanija Google je prošle godine najavila novu aplikaciju pod nazivom Lookout namijenjenu slabovidnim osobama. Aplikacija koristi AI tehnologiju za identifikaciju predmeta putem kamere smartphonea, može "čitati" saobraćajne znakove i natpise, skenirati bar kodove te identificirati valute. Ove sedmice je Google najavio da će Lookout biti konačno dostupan za preuzimanje, ali samo za Pixel uređaje u SAD-u.\nOtkako je aplikacija najavljena prošle godine, Google ju je testirao i poboljšavao kvalitet njenih rezultata. Kompanija napominje da uprkos novoj tehnologiji Lookout neće uvijek davati 100 posto tačne rezultate.\nKako bi koristili aplikaciju Lookout, Google korisnicima preporučuje da nose svoj Pixel uređaj oko vrata ili smješten u prednji džep jakne ili sakoa. Na taj način će kamera smartphonea biti slobodna i moći će bilježiti detalje iz okoline, a time i identifikovati predmete i tekst u situacijama kada bi ljudi inače tražili pomoć drugih.\nJoš uvijek nije poznato da li će aplikacija biti dostupna na drugim uređajima osim Googleovih, no kompanija se nada da će aplikacija uskoro stići na više uređaja, u više zemalja te na više platformi.\nGoogle aplikacija slijepe i slabovidne osobe Google Lookout\nGoogle razmišlja o svom preklopnom ekranu


Predstavnivi opštine na seminaru Agencije za bezbednost saobraćaja\nAgencija za bezbednost saobraćaja Republike Srbije u saradnji sa lokalnim samoupravama i drugim subjektima zaduženim za uspostavljanje sistema bezbednosti saobraćaja u Republici Srbiji organizovala je stručni dvodnevni seminar na Kopaoniku na temu „Unapređenje sistema bezbednosti saobraćaja - USBS", na kome je učestvovalo oko 280 predstavnika lokalnih samouprava. Ispred opštine Mali Iđoš seminaru su prisustvovali Marko Lazić, predsednik opštine i Zoran Vujinović, predsednik Saveta za bezbednost saobraćaja.\nGlavni cilj seminara jeste podizanje kapaciteta rada lokalnih Saveta uz podršku svih nadležnih institucija u oblasti bezbednosti saobraćaja na teritoriji Republike Srbije. Teme su razrađene u okvirima ključnih oblasti rada (stubovi bezbednosti saobraćaja) koji su definisani Globalnim planom decenije akcije bezbednosti saobraćaja 2011-2020. godine i nacionalnom Strategijom bezbednosti saobraćaja na putevima Republike Srbije za period od 2015 do 2020. godine. Organizovana je i diskusija o donošenju novog podzakonskog akta, tj. Pravilnika o radu lokalnih Tela (saveta, komisije i sl.) koji je predviđen novim izmenama i dopunama Zakona o bezbednosti saobraćaja.\nSaobraćajne nesreće su vodeći uzrok smrtnosti mladih. Zato je neophodno da podignemo nivo bezbednosti u saobraćaju, da bi smo to postigli, o tome moraju da brinu i sve lokalne samouprave, istakla je Jasmina Milošević, direktorka Agencije za bezbednost saobraćaja. Ona je navela da je cilj seminara podizanje svesti o bezbednosti svih učesnika u saobraćaju, te da su loklne samouprave tu da svojim radom doprinesu spasavanju dece i svojih sugrađana na putevima. Povećanjem kapaciteta rada svih lokalnih saveta podižemo nivo bezbednosti u saobraćaju u čitavoj državi. Ovde smo na zadatku spašavanja života - navela je Miloševićeva i dodala da je stradanje u saobraćajnim nesrećama javni zdravstveni problem. Ona je podsetila na sve kampanje ABS koje su pomogle smanjenu broja nesreća na putevima. Poređenja radi, u 2016. broj stradalih iznosio je 607, a 2017. 579. Cilj Agencije je da do 2020. taj broj bude smanjen na 365.\nNa skupu su učestvovali predstavnici Ministarstva unutrašnjih poslova, Ministarstva zdravlja, Ministarstva prosvete, Ministarstva finansija, Ministarstva građevinarstva, saobraćaja i infrastrukture, predstavnici JP „Putevi Srbije", Državne revizorske institucije i drugi subjekti bitni za upravljanjem bezbednošću saobraćaja u Republici Srbiji.


Sudija za istragu Višeg suda u Podgorici odbio je predlog Specijalnog državnog tužilaštva da se funkcioner Demokratskog fronta u Skupštini Crne Gore Milan Knežević kazni sa dva meseca zatvora zbog odbijanja da svedoči.\nSpecijalno državno tužilaštvo je tražilo pritvor jer je Knežević odbio da dostavi podatke o sudiji koji mu je, kako je tvrdio, ponudio da mu za 10.000 evra ukine presudu zbog napada na policajca.\n"Postupajući po predlogu, sudija za istragu Višeg suda u Podgorici rešenjem je predlog odbio kao neosnovan", navodi su u saopštenju objavljenom na sajtu Višeg suda.\nSpecijalno državno tužilaštvo je podnelo žalbu protiv rešenja kojim je odbijen predlog za kažnjavanje. Iz Višeg suda su rekli da je u toku postupak odlučivanja po žalbi.\nPoslanici Demokratskog fronta u Skupštini Crne Gore potpisali su ranije danas izjavu da stoje iza saznanja i izjave kolege Milana Kneževića da mu je sudija ponudio da mu za 10.000 evra poništi presudu zbog napada na policajca.\nMandić je rekao da iza te izjave stoji poslanički klub Demokratskog fronta i da će predsedniku parlamenta Ivanu Brajoviću, vrhovnom državnom tužiocu Ivici Stankoviću i postupajućem istražnom sudiji dostaviti tu izjavu.\n"Izjavljujemo da imamo ista saznanja kao Knežević, tačnije da mu je visoko pozicionirani sudija ponudio da bi mu za 10.000 evra sramotna kazna na koju je osuđen u montiranom političkom procesu mogla biti poništena", navodi se u izjavi koju je u Skupštini danas pročitao lider Demokratskog fronta Andrija Mandić.\nDemokratski front uputio žalbu Apelacionom sudu zbog dvomesečnog zatvora Kneževiću


Vujić: Poboljšava se situacija u Fukušimi\nVujić: Opasnost od radijacije praktično ne postoji van Japana\nO neposrednim i dugoročnijim posledicama nesreće u nuklearnoj elektrani Fukušima u Japanu razgovarali smo sa profesorkom na fakultetu za nuklearnu tehniku Univerziteta Kalifornije u Berkliju, Jasminom Vujić.\nZamoljena da prokomentariše najnovije medijske izveštaje prema kojima se nastojanja da se nuklearna elektana Fukušima stabilizuje suočavaju sa dosta velikim problemima, Jasmina Vujić kaže da se situacija zapravo poboljšala proteklih dana:\n“Radnici i tehničari su uspeli da zaustave isticanje radioaktivne vode u okean. Zatim su, posle otprilike 10 dana, uspeli da dovedu struju na elektranu. To je jako važno pošto je to bio jedan od problema od samog početka. Praktično su počeli da koriste običnu vodu za hladjenje reaktora što je izuzetno bitno - umesto morske vode koja je slana i koja može da poveća koroziju. Dakle, kako ja to vidim – situacija je prešla iz one urgentne u situaciju koja će polako da se smiruje. Ipak, rad na hladjenju reaktora moraće da se nastavi mesecima da bi se popravilo sve ono što je oštećeno naročito tokom naleta cunamija. To će dakle biti dosta dugi rok i za elektrokompaniju i za japansku vladu. Način na koji mi kao stručnjaci to ocenjujemo je da je nuklearna elektrana preživela zemljotres za koji nije bila dizajnirana. Ona je bila dizajnirana za zemljotres jačine 7,9 stepeni, a pogodio ju je zemljotres od 9 stepeni, dakle 10 puta veće jačine. Elektrana je prošla bez nekih većih oštećenja, dok je sve naokolo bilo uništeno, a zatim je posle oko sat vremena došao cunami. Dakle, elektrana je preživela oba ova katastrofalna dogadjaja. Suština problema je bila u tome što je cunami poremetio dizel generatore i gorivo za njih, tako da su oni zbog nedostatka električne energije spolja izgubili i svoje rezervne sisteme.”\nJasmina Vujić ukazuje da su, zbog opšteg haosa u zemlji, na samom početku napravljene greške pošto tokijska elektrodistribucija, vlasnik elektrane u Fukušimi, nije odmah zatražila pomoć vlade, dok vlada nije odmah zatražila medjunarodnu pomoć, mada nije raspolagala potrebnom opremom i stručnjacima. Kada se radi o dugoročnijim posledicama nuklearne krize u Japanu po korišćenje nuklearne energije, one će se svakako osetiti, kaže Vujić:\n“U Sjedinjenim Državama, pošto se praktično ništa nije gradillo 30 godina to neće imati trenutnog uticaja. Američka Nuklearna regulatorna komisija je saopštila da su nuklearne elektrane u SAD sigurne pošto su one posle terorističkih napada 11. septembra 2001. već prošle kroz sve te procedure imajući u vidu mogućnost udara aviona i gubitka električne energije spolja u toku jednog dužeg perioda. Medjutim, zemlje kao što su Kina, Rusija, Indija, Francuska, Češka Republika, i Južna Koreja, izjavile su da na njih to neće uticati već da će nastaviti da grade nuklearne elektrane. To je jedini odgovor koji vide u tim, najčešće mnogoljudnim zemljama, sa eksponencijalnim porastom potražnje za električnom energijom.”\nGovoreći o opasnostima od zagadjenja atmosfere i okeana radijacijom, Jasmina Vujić ukazuje da su japanske vlasti nažalost morale da pribegnu ispuštanju radiokativne vode u okean, koji je zbog toga u neposrednoj blizini elektrane Fukušima zagadjen:\n“Dosta radijacije je otišlo i u atmosferu, naročito radiokativni jod i cezijum, tako da će morati da bude obavljena dekontaminacija tih oblasti pored elektrane. To će potrajati neko vreme i dobro je što je okean blizu, pošto će zagadjenje biti veoma razblaženo jer se radi o ogromnim količinama vode. Što se tiče ostalih zemalja uticaj će biti – nikakav. U Kaliforniji smo posle nekoliko dana izmerili prisustrvo radiokativnog joda i radiokativnog cezijuma i u vodi – kišnici, i u vazduhu, ali su količine toliko male, da smo mi novinare i javnost obavestili da bi – kada biste dnevno pili po dva litra takve kišnice, znači oko 700 litara tokom godine, ozračenje bilo manje neko tokom leta od San Franciska do Vašingtona i nazad. Dakle, radi se o veoma malim količinama zračenja odnosno prisustva radioaktivnih čestica.”


EKSKLUZIVNO: “Malofejev je navodno organizovao puč” (12) | Aktuelno\nNaslovna CRNA GORA EKSKLUZIVNO: “Malofejev je navodno organizovao puč” (12)\nOvogodišnja Karnegijeva analiza “Ruska igra na Balkanu” bavi se uticajem Moskve u regionu uključujući i ruskom ulogom u organizaciji puča u Crnoj Gori u oktobru 2016. godine, sa ciljem da se spriječi pristupanje zemlje NATO-u. Jedan od autora analize Paul Stronski je radio kao viši analitičar za rusku politiku u Birou Stejt Departmenta za obavještajne i istraživačke poslove SAD-a, bio je i direktor osoblja za Rusiju i centralnu Aziju pri Savjetu za nacionalnu bezbjednost. Portal Aktuelno po prvi put u regionu objavljuje integralni prevod ove analize.\nAutori: Paul Stronski i Ani Hajms\nIgra nedržavnih aktera (12)\nNe treba preuveličavati uticaj krajnje desničarskih paravojnih grupa ili njihovu povezanost sa ruskom vladom. Kremlj ne koordinira direktno njihovim akcijama, već to radi preko punomoćnika i njihovo članstvo se u velikoj mjeri sastoji od nezakonitih marginalizovanih elemenata. Ipak, oni predstavljaju gotove alate koje je Rusija iskoristila da podstakne anti-EU i anti-NATO osjećaje koji su usmjereni protiv reformski orijentisanih političkih aktera u regionu. Moskva podržava slične nacionalističke organizacije i krajnje desničarske ličnosti na drugim mjestima u Evropi kako bi podstakla političko i društveno raslojavanje u zemljama sa mnogo jačim i otpornijim institucijama od institucija koje postoje u Bosni.\nDodik takođe njeguje veze sa nezvaničnim mračnim elementima Putinovog režima, kao što su „Noćni vukovi“ motociklistička banda, koja je postala javni simbol neslužbene ruske diplomatije. Noćni vukovi imaju regionalne podružnice u centralnoj i istočnoj Evropi, uključujući Bosnu, Bugarsku, Makedoniju i Srbiju, i podržavaju balkansku kozačku vojsku. Vojna misija ove organizacije je vraćanje „starih vrijednosti“ na Balkanu i promovisanje pan-slovenstva. Ova organizacija je nezvanično povezana sa Aleksandrom Borodajem, koji je učestvovao u aneksiji Krima, pomogao u pokretanju rata u istočnoj Ukrajini, koji takođe ima veze sa Malofejevim.\nNi balkanska kozačka vojska, ni Noćni vukovi, niti ove krajnje desničarske omladinske organizacije ne deluju pod direktnom kontrolom Kremlja, iako mogu imati neke veze sa visokim zvaničnicima ruske vlade i bezbjednosnim službama. Kremlj je navodno obezbedio 41.000 dolara Noćnim vukovima za njihovu balkansku turneju u martu 2018. kojom je potvrđena podrška Rusije Dodiku i njegovim secesionističkim naporima. Njegovanje kriminogenih elemenata balkanskog ponašanja Noćnih vukova i radikalnih nacionalističkih grupa uznemirava mnoge balkanske države, čime je najvjerovatnije ograničena sposobnost organizacije da stekne veći broj pratilaca u regionu.\nNevezano za gore navedeno, ove grupe služe kao potencijalno razorne snage i njihovi članovi mogu otežati političke reforme i sprovođenje pro-ruske agende na Balkanu. Na primjer, radikalni srpski nacionalisti koji su povezani sa kriminogenim miljeom i srpskim ogrankom Noćnih vukova navodno su učestvovali u državnom puču kojeg je 2016. godine orkestrirao GRU sa ciljem izvršenja atentata na crnogorskog premijera, što je kako kažu crnogorski i srpski zvaničnici državu uvuklo u politički haos. Već dobro dokumentovani pokušaj državnog udara na crnogorskim parlamentarnim izborima u oktobru 2016. godini navodno je bio orkestriran sa ciljem da spriječi pristupanje zemlje NATO-u koje je bilo planirano za narednu godinu. Malofejev je navodno organizovao puč. Pored regrutovanja srpskih nacionalista iz Crne Gore i Srbije kako bi se maskirala uključenost GRU-a, plan je navodno uključivao sajber napade na aplikacije za razmjenu poruka posredstvom društvenih medija kako bi se proširile dezinformacije o izbornim prevarama i naporima za pokretanje masovnih javnih protesta protiv vladajuće stranke. Naoružani plaćenici iz Srbije i Crne Gore navodno su planirali da se preruše u uniforme crnogorske policije, uđu u Parlament i pucaju na demonstrante. Prema srbijanskim medijima, dva ruska oficira GRU u Srbiji koji su navodno nadgledali i finansirali operaciju su napustili zemlju samo nekoliko dana nakon što je plan propao. Šef ruskog Savjeta bezbjednosti Nikolaj Patrušev doletio je u Beograd da smiri srpske uzburkane strasti, u početku opisujući događaj srpskim zvaničnicima kao ustanak protiv režima. Patrušev je osigurao povratak ruskih GRU oficira, kojima se sada sudi u odsustvu, zajedno sa dvanaest drugih aktera koji su uhapšeni u Crnoj Gori. Angažovanje nedržavnih aktera –organizacije Noćni vukovi, strani plaćenici i krajnje desničarske radikalne grupe –je postalo važan dio moskovskog alata za inostrani avanturizam na Balkanu i šire, pružajući Kremlju mogućnost poricanja ako neka operacija krene u pogrešnom pravcu.\nPrethodni članakMiško Kesedžija i njegove bize (esej o montenegrinskom zlu) (105): Mitingaševa ćurka (1)\nNaredni članakREPLIKA: Nezavisnost 2.0


Langović: Timskom igrom do pobede | OKK Beograd\nLangović: Timskom igrom do pobede\nU derbiju dosadašnjeg dela Košarkaške lige Srbije sastaju se OKK Beograd i Borac iz Čačka. Najprijatnija ekipa ove sezone uz dosta problema sa povredama ima sjajan učinak od šest pobeda i jednog poraza.\nNajveći talenat i budući seniorski reprezentativac sedamnaestogodišnji Aleksandar Langović izjavljuje :\n„Očekuje nas teška utakmica protiv iskusne ekipe Borca, ali uz timsku igru i energičnu borbu koju smo pokazali do sad, pokušaćemo da protivniku nametnemo našu igru i nanesemo mu prvi poraz. Pozivam ,, Klonfere“ da popune tribine Mega Factory, jer mislim da je ovaj mladi tim zaslužio. „\nPosle susreta u nedelju koji počinje u 12 h sledi serija teških utakmica koje se igraju na svaka tri dana. Za nedelju u podne najavljen je dolazak fudbalske sekcije OFK Beograda na čelu sa predsednikom Majkićem i mnoge košarkaške legende.\nPrevKlonferi sigurni protiv Mladosti\nOKK Beograd trojkama porazio BoracNext


Goran Djorđević deseti direktor JP Vodovod - InfoVranjske\nGoran Djorđević deseti direktor JP Vodovod\nMalo je poznat podatak da je ovo jubilarna 60. godina od osnivanja Javnog preduzeća „Vodovod“ iz Vranja.\nU prošli ponedeljak navršilo se tačno 60 godina od kako je 14. novembra 1956. godine, rešenjem Narodnog odbora opštine Vranje, koje je potpisao predsednik Radoslav Mojsilović, formirano ovo preduzeće.\nZa direktora preduzeća za izgradnju spoljnog i unutrašnjeg vodovoda i kanalizacije, kako je stajalo u osnivačkom aktu, imenovan je Ljubomir Pančić, tadašnji ugledni privrednik, a preduzeće je zvanično počelo da radi 1. januara, sledeće 1957. godine.\nPosle Pančića, direktori „Vodovoda“ su bili Stojan Ristić i Ljubomir Jovanović, nakon kojih, u vreme pune privredne ekspanzije Vranja, za direktora biva imenovan Rade Antić, koji će na toj dužnosti ostati do početka 80-ih godina prošlog veka.\nNa čelnoj poziciji direktora „Vodovoda“ najviše se zadržao Stojan Dimčić, čija je dva mandata na poziciji prvog čoveka preduzeća, kao šesti po redu, prekinuo sadašnji tehnički direktor Božidar Djorđević.\nPosle drugog Dimčićevog mandata, za osmog po redu direktora ovog Javnog preduzeća, dolazi jedan od čelnika vranjskih socijalista, diplomirani ekonomista Krsta Janjić, a za devetog, njegov kolega po struci, Vene Zdravković, takođe član SPS.\nPoslednji, deseti po redu direktor JP „Vodovod“ je diplomirani ekonomista Goran Djorđević, koji je ujedno i prvi direktor na toj funkciji koji ne pripada komunističko-socijalističkoj nomenklaturi.


Ekskluzivno: Klubovi “Village” i “Hill” slave šta hoće i kad hoće (foto + video)\n12.02.2019 - 22:14 0\nU nedelju veče vlasnik klubova „Village“ i „Hill“ u Beču Goran Zdravković rešio je da sa svim svojim radnicima i poslovnim saradnicima napravi slavlje i to nećete verovati kakavo. Naime, iako smo u sredini februara, reč je o Božićnoj proslavi kolektiva, međutim, imajući u vidu da su čitavog decembra i januara oba kluba radila punom parom i više nego što je to uobičajeno za ostatak godine, tek sada se našlo vreme da svi zajedno proslave.\nDok su svi ovi mladi i vredni ljudi preko cele zime, uračunavajući i sve praznike, ugostili na hiljade Bečlija koji su se sjajno provodili iz nedelje u nedelju i od vikenda do vikenda, sad je red došao na njih.\nTako je kolektiv oba kluba slavio u nedelju, igralo se, pilo i nazdravljalo, a za sjajan štimung pobrinuo se kultni bečki sastav „Chorus Band“ i pevači Anđelka Paunović i Miša Mađar.\nUŽIVO – Pogledajte delić atmosfere sa slavlja klubova "Village" i "Hill" . Više informacija i fotografija samo u narednom broju nedeljnika Svet VIP i dodatku Svet Plus, kao i na portalu www.svet.rs/svetplus\nPosted by Svet plus – Osterreich on Недеља, 10. фебруар 2019.\nKljučne rečiGoran Zdravkovićhillvillage\nÖsterreich Srećan 4. rođus “Village”\nÖsterreich Luda žurka za Noć veštica u klubu “Village”\nÖsterreich Žurka pod maskama u klubu “Village”


Izvor: Blic, 20.Apr.2017, 20:59\nPremijer Srbije Aleksandar Vučić za Barišnjikova je organizovao večeru u vili "Mir".\nPodsetimo, Barišnjikov je odlučio da dođe u Beograd i nastupi u pomenutom komadu uprkos povredi koju je "zaradio" početkom januara.\nN1 televizija: Čuveni baletan Mihail Barišnjikov nastupa u Beogradu\nIzvor: DANuBeogradu.rs, 21.Apr.2017, 11:53\nIako je njegov nastup planiran za mart u okviru Beogradskog festivala igre, ipak slavni baletski igrač i glumac Mihail Barišnjikov nastupiće pred beogradskom publikom 23, 24. i 25. aprila u Pozorištu na Terazijama. Posle povrede nastale tokom izvođenja predstave „Nižinski“ u Parizu početkom...\nIzvor: Lepota i zdravlje, 21.Apr.2017\nBiblioteka Skupštine Srbije vrvela je od predstavnika medija koji su došli da požele dobrodošlicu čuvenom baletskom igraču i protagonisti kultnih filmova i serija Mihailu Barišnjikovu. Barišnjikov, koga pamtimo kao Aleksandra Petrovskog, jednog od partnera čuvene junakinje serije “Seks i grad”...


Smederevo: Posao za još 1.200 ljudi | Boom93\nPotpredsedik „PKC grupe“ za Evropu i Južnu Ameriku Ivo Volkov saopštio je da se, od svih PKC-ovih fabrika u Evropi, fabrika u Srbiji najbrže razvija, zahvaljujući, kako je rekao, podršci države i lokalne samouprave.\n„U finalnoj smo fazi dogovora o novoj investiciji vrednoj 20 miliona evra, koja će pomoći da otvorimo 1.200 radnih mesta. Očekujem da se vidimo naredne godine i da presečemo vrpcu na našim novim pogonima“ kazao je Volkov.\n„PKC je 36. po redu kompanija koja reinvestira u Srbiji. Od oko 200 kompanija koje su uz podršku Vlade došle u Srbiju, 20 odsto ih je otvorilo drugi, treći ili četvrti pogon. To je znak da je Srbija dobro mesto za ulaganje“ kazao je ministar.\n„Prvi put se desilo da jedna lokalna samouprava gradi halu za investitora. Da smo napravili pravi poslovni potez, govori činjenica da je PKC odlučio da je kupi i da proširi kapacitete, što je garancija da neće otići iz Smedereva“ ocenila je gradonačelnica Jasna Avramović, koja je, tom prilikom, čelnicima PKC-a simbolično uručila ključeve Grada Smedereva.


Poraz Novog Pazara od Borca u prijateljskom meču\nUtorak , 2017-09-19 | 18:24:41\nKošarkaši čačanskog Borca pobedili su danas u prijateljskoj utakmici u Novom Pazaru istoimenog domaćina rezultatom 84:63 (24:16, 20:15, 21:15, 19:17).\n"Ovo je, na neki način, bila promocija košarke u Pazaru, posle plasmana domaćina u Drugu ligu Srbije. Mi smo u seriji pripremnih mečeva, a ono što sam planirao smo i ostvarili, uz podeljenu minutažu za svih 12 igrača. Neke stvari ćemo, ipak, morati da ispravimo i nadogradimo do 11. oktobra i gostovanja Ohridu na startu sezone", rekao je Bojić.\nTrener Pazaraca Marko Dimitrijević ocenio je da njegova ekipa očekivano nije mogla fizički da parira gostima, a da su taktičke varijante u odbrani i napadu bile ispoštovane.\n"Rival igra košarku na višem nivou. Spremniji su, jači, brži, bolje skaču. Trudili smo se da ispoštujemo to što radimo na treninzima, ali imali smo velikih problema sa njihovom agresivnošću. Volim ovakve provere, a više sam nego zadovoljan odnosom, željom i voljom mojih igrača. Nadam se da će tako i nastaviti", naveo je Dimitrijević.\nDruga košarkaška liga Srbije počeće 7. oktobra, a Novi Pazar će u prvom kolu gostovati Kolubari iz Lazarevca.


Radojičić: Ja trenutno nisam za velika okupljanja\n10.02.2021 | Info\nNa sednicama Кriznog štaba postoje različiti stavovi i svi se moraju uzeti u obzir, ali ja trenutno nisam za velika okupljanja, rekao je danas gradonačelnik Beograda Zoran Radojičić za TV Hepi, i upozorio da su ljudi "iscrpljeni" pandemijom, saopštila je gradska informativna služba Beoinfo.\nSvaka pandemija ima svoj tok, dinamiku, uspone i padove, ali svi smo već iscrpljeni jer ovo traje godinu dana, ocenio je Radojičić, i dodao da misli na fizičku iscrpljenost, ali i na to da su ljudi uplašeni i "da nam je neophodan socijalni kontakt".\nNaglasio je da je, s obzirom na to da se trenutno veći broj zaraženih zadržava u Beogradu, neophodno da svi još uvek budu pažljivi.\nPodsetio je na svoj stav da balans između stepena restrikcija sa jedne strane i popuštanja tih mera sa druge strane daje rezultat.\n"Ukoliko se zakasni dan ili dva, naknadno se mogu osetiti posledice", rekao je Radojičić, i ocenio da su ljudi koji vode Кrizni štab i državu pokazali da imaju lidersku hrabrost jer su donosili prave mere u pravo vreme.


E-mail newsletter Udruzenja''Sloboda za zivotinje'' 09.oktobar. 2004, broj 2\nZbog velikog interesovanja gradjana Udruženje za zaštitu i prava životinja „Sloboda za životinje“ organizuje nastavak akcije prikupljanja potpisa za uvodjenje Prava zivotinja i zakona o zastiti zivotinja u Ustav Srbije, kao i prikupljanje potpisa za Peticiju kojom bi se lovista pretvorila u Nacionalne parkove bez lova.\nAkcija ce trajati u subotu i nedelju, 09. i 10.oktobra 2004, tokom celog dana, sa početkom u 10h, na Trgu Nikole Pašića gde ce biti organizovan informativni štand na kome će se građani upoznati o moralno etičkom pravu životinja na dostojanstven život u skladu sa svojom vrstom; kao bića koja osećaju isto kao ljudi radost, bol, patnju i strah i imaju dušu.\nPozivamo novinare i urednike svih medijskih kuća da učestvuju u ovoj akciji i da daju svoj doprinos zaustavljanju masovnog ubijanja životinja, zaustavljanju njihovog zlostavljanja i mučenja tako što će objaviti ovu vest i podržati akciju uvođenja:\nKompletan materijal za Vas članak ili emisiju možete dobiti na našem sajtu, na adresi www.sloboda-za-zivotinje.org .\nTakođe, pozivamo Vas da prikažete naš film "Teror u šumama i poljima" ili emitujete pesmu Philla Carmena "Gods creation" u sklopu ove kampanje.


Lepa vest: U "Narodnom frontu" ove godine rođeno najviše beba u poslednje dve decenije | Bebologija - Vodič za roditelje\nIako je od marta i početka pandemije prošlo devet meseci i svakoga dana govorimo o broju novozaraženih, čini se da smo najosetljiviji kada su u pitanju trudnice i najmlađi. Lepa vest je da je proteklog vikenda rođeno 46 beba – 25 dečaka i 21 devojčica, a do kraja godine u porodilištu "Narodni front" očekuju da će biti rođeno najviše beba u poslednjih dvadeset godina.\nU porodilištu "Narodni front" ove godine je rođeno 7.245 beba, a do kraja meseca u ovoj ustanovi očekuju 7.800 beba, što je najveći broj novorođenčadi za poslednjih 20 godina.\n"U klinici postoji posebno odeljenje gde se rade i porođaji i na tom odeljenju je do sada rođeno 90 beba. Ukoliko se kod žene tokom trudnoće jave simtomi koronavirusa ona treba da se javi u kovid ambulantu, a ukoliko imaju neke ginekološke simtome treba da se jave u neku od ginekoloških klinika", rekao je za RTS direktor GAK "Narodni front" doktor Željko Miković.\n"Bebe ne mogu da čekaju i divno je da u ovakvoj godini imamo rekordan broj rođenih beba. Maksimum je učinjen da porodilje budu bezbedne kao i bebe. Obezbeđeni su sanitarni uslovi, imamo dovoljno osoblja. Mislim da je u ovom času sve na optimalnom nivou i da svi mogu da se osećaju bezbedno. Odloženi su samo zahvati koji nisu hitni. Rade se i sve onkološke operacije, kao i hitni slučajevi", objasnio je Miković.\n"Mnogo je parova u procesu vantelesne oplodnje i 'Narodni front' je uz pomoć države obezbedio svu opremu. Opravdali smo poverenje i države i parova koji su izabrali Narodni front i svi zakazani parovi za ovu godinu su urađeni, preko 250 i nema liste čekanja. Ko god uđe u proceduru, dolazi u 'Narodni front' bez čekanja", rekao je direktor GAK "Narodni front".


Korak ka samostalnom upravljanju IPA fondovima | EurActiv Srbija\nKorak ka samostalnom upravljanju IPA fondovima\nSrbija je učinila korak ka samostalnom upravljanju novcem iz pretpristupnih fondova EU zatraživši od Evropske komisije akreditaciju sistema za decentralizovano upravljanje IPA fondovima. Zahtev je Evropskoj komisiji dostavilo Ministarstvo finansija Srbije. Reč je o sistemu u kome je domaća administracija obučena da samostalno upravlja dobijenim sredstvima i sprovodi projekte, što inače trenutno radi Delegacija EU u Beogradu. Očekuje se da bi Srbija akreditaciju mogla da dobije polovinom sledeće godine čime će se otvoriti vrata za korišćenje novca iz preostale tri komponente IPA fondova.\nSistem decentralizovanog upravljanja podrazumeva specifične procedure za javne nabavke, upravljanje projektom i plaćanje, kao i vrlo mnogo nivoa kontrole, jer se mora opravdati svaki potrošeni evro.\nNakon što revizori Evropske komisije zaključe da je uspostavljeni sistem prihvatljiv, to će značiti da Srbija ima sistem finansijskog upravljanja i kontrole razvijen po najstrožim međunarodnim standardima i da u skladu sa tim može da preuzme samostalno upravljanje i sprovođenje projekata vrednih 200 miliona evra godišnje, navodi se u saopštenju ministarstva objavljenom 29. juna.\nMinistarstvo takođe navodi da je uspostavljanje tog sistema "preduslov da Srbija zatraži da joj se pomenuta sredstva povećaju".\nTo znači da će Srbija moći da traži više sredstava pošto zahvaljući adekvatnom decentralizovanom sistemu pokaže da može da upravlja tim sredstvima i da ih apsorbuje, objasnila je za EurActiv pomoćnica ministra finansija za nacionalni fond za upravljanje sredstvima EU Mirjana Nožić.\nOna je rekla da nije dovoljno samo na političkom nivou tražiti više sredstava već da zemlja treba pokaže da može da upravlja tim sredstvima po propisima i da ih apsorbuje.\nUspostavljanjem takvog sistema ujedno bi se i Delegacije EU u Srbiji, koja je treća po veličini predstavništvo EU u svetu, rasteretila dodatnih troškova koje bi donela povećana sredstva, odnosno njihovo upravljanje, dodala je Nožić.\nOna je izrazila očekivanje da će predstavnici Evropske komisije u oktobru doći da ispitaju šta je postignuto. Oni će, prema njenim rečima, razgovarati sa više od 100 zaposlenih i proceniti da li su spremni, odnosno da li poznaju procedure.\n"Iskustvo drugih zemalja je da od predaje akreditacionog paketa do akreditacije prođe od šest do 18 meseci. Mi se nadamo nekom srednjem prolaznom vremenu, odnosno da će to biti aprila 2013", rekla je ona.\nU Srbiji je rad na uspostavljanju sistema za decentralizovano upravljanje IPA sredstvima započet 2007. godine. Početak je podrazumevao osnivanje institucija u vladi i imenovanje osoba koje će u tom sistemu imati određenu ulogu, poput nacionalnog koorodinatora za IPA. Na toj dužnosti je sada direktorka Kancelarije za evropske integracije Milica Delević.\nZatim su u 2009. realizovani projekti podrške u obuci i procedurama za pripremu projekata. Kako je ranije rekla Nožić, svaki zaposleni koji će se baviti tim poslovima morao je da poruči 7.000 stranica procedura.\nKada je taj proces završen, pozvan je nezavisni revizor, odnosno revizorska kuća Diloit i Tuš (Deloitte&Touche) koja je u uradila reviziju celog sistema koji su srpske vlasti postavile, i dostavila izveštaj.\nSistem je važan preduslov\nSrbija je statusom kandidata dobila pravo da koristi preostale tri komponente IPA fondova, i to za regionalni razvoj, ljudske resurse (uključujući obrazovanje i socijalno uključivanje) i razvoj seoskih područja. Srbija je do dobijanja statusa bila uključena u samo dve komponente IPA, a to su podrška tranziciji i izgradnji institucija, i za prekograničnu saradnju, za šta je bespovratno dobijala oko 200 miliona evra godišnje.\nMeđutim, uslov za korišćenje novca iz preostale tri komponente je upravo uspostavljanje decentralizovanog sistema trošenja novca, u kojem Srbija od Delegacije EU preuzima nadležnost za raspisivanje tendera i kontrolu tokova novca.\nDobra strana uspostavljanja decentralizovanog sistema je ta što se time Srbija priprema za korišćenje strukturnih fondova koje koriste članice EU, poput kohezionog Evropskog fonda za reigonalni razvoj (ERDF), i strukturnih fondova - Evropskog socijalnog fonda (ESF) i Evropskog poljoprivrenog fonda za ruralni razvoj (EARD).\nOsim uspostavljanja ovog sistema, među preprekama za korišćenje evropskih fondova sa kojima će se u budućnosti Srbija suočiti su i višegodišnje budžetsko planiranje, koje je potrebno jer su često projekti višegodišnji, kao i nedostatak projektne dokumentacije za predložene projekte.\nPreduslov za korišćenje novca su i strateški dokumenti koji definišu prioritete u politici. S obzirom da najveći broj domaćih strategija ističe u periodu 2014-2020, Srbija će se suočiti sa izazovom da neće imati spremne strategije, upozorio je ranije zamenik generalnog sekretara Evropskog pokreta u Srbiji Ivan Knežević.\n: Od 2014. pomoć EU prilagođenija potrebama regiona\n: Srbija se prijavila za poljoprivredne IPA fondove\n: EU smanjila donacije za 500 miliona evra\n: Više sredstava IPA moguće od 2014.\n: Status kandidata otvara pristup nekim programima EU


PROGRAM za datum :: 13/09/2013 Klikni ovde za kompletan program\nPetak, 13/09/2013, 20 : 00\nBUA & GRUBB\nŠvajcarski umetnici Beni Jabergand (Benny Jabergand) i Kristof Brungel (Christoph Brunggel) predstaviće se od 12. do 14. septembra u Magacinu u Kraljevića Marka u Beogradu izložbom i performansom koji su posvećeni “jeziku” Savamale shvaćenim u širem smislu od lingvističkog.\nReč je i projektu kojim Univerzitet umetnosti u Bernu - Odsek za muziku i medijske umetnosti želi da ispita “savamalejski jezik”, i to mnogo više nego lingvistički, već se fokusirajući i na zvuk, arhitekturu i urbani jezik.\nIzložba “Tongue_Langue_&_Language”, čiji je domaćin u Magacinu ProArtOrg, deo je programa “Urban inkubator” koji u Savamali već nekoliko meseci realizuje Gete institut sa brojnim partnerima.\nZa završnicu izložbe 14. septembra najavljen je specijalni audio-vizuelni performans “Tiho i zamračeno”.\nPetak, 13/09/2013, 22 : 30\nKC Grad dosledno svojim sklonostima ka „drugačijim“, svoju petu sezonu započinje serijom specijalnih događaja. Prvi od njih i to prvi u saradnji sa kolektivom Banda Panda dolazi iz Pariza.\nZa francuski electroclash duo SEXY SUSHI, koji čine Rebeka Warrior i Mitch Silver, već godinama važi da imaju jedan od najenergičnijih nastupa kada je reč o elektronskoj muzičkoj sceni. Prvi materijal „Défonce Ton Ampli“ izdaju 2005. godine da bi već prvim hitovima poput „DVD“, „ As I Lay Dead“ i „Sex Appeal“ osvojili srca onih koji su bili na strani muzičara poput Peaches, I-F, Miss Kittin, Näd Mika... Inače, Mitch Silver je široj publici poznatiji kao College, osnivač Valerie kolektiva i čovek koji je pisao muziku za dobro poznati film „Drive“. Remikse za Sexy Sushi su, između ostalih, radili i Vitalic i Anoraak.\nNjihov iskren pristup sirovom electroclash zvuku i smisleno pogrdnim tekstovima je do danas ostao netaknut. Novi dupli album „Vous N'allez Pas Repartir Les Mains Vides ?“ je ostao dosledan izletima u nedozvoljeno.\nEkscentričnom duu se na sceni pridružuje i treći član čija će uloga do samog koncerta ostati misterija.\nPripremite se da se 13. septembra doživite novo iskustvo u Beogradu kada je elektronska muzika u pitanju!\nKoncert se održava u saradnji Kulturnog centra Grad i Francuskog instituta u Beogradu.\nDomaću podršku čine dj kolektivi Banda Panda i Midnight Cowboys\nKarte po pretprodajnoj ceni od 350 RSD mogu se naći u KC Grad od 5. septembra. Cena karata na dan nastupa iznosiće 500 RSD.


Putujete i volite pivo – Objektivni\nPočetna/Zanimljivosti/Putujete i volite pivo\nPutujete i volite pivo\nKako biste bili sigurni da ćete isprobati neke od najukusnijih pivskih proizvoda na svetu bez probijanja budžeta, „Ekpensiviti“ je uporedio cene piva u 58 zemalja. Da bi prikupio svoje podatke, Ekpensiviti se usredsredio na poznate brendove i zabeležio cene boce piva od 330 ml u supermarketima širom sveta. Takođe je pozvao hotele da dobiju cene u barovima i izračunalo je prosečnu cenu između supermarketa i hotela u dolarima.\n„Ektensiviti“ je otkrio da Katar ima najskuplje pivo na svetu, košta u proseku 11,26 dolara po boci od 330 ml. Ovo je verovatno zbog njihovog stopostotnog poreza na uvoz alkohola uoči Svetskog kupa 2022. godine.\nTakođe su otkrili da Češka ima najvišu stopu potrošnje piva, s tim što prosečna osoba godišnje popije 468 piva, a da Nemci svake godine najviše troše na pivo sa gotovo 2.000 dolara potrošenih na ovo piće godišnje\nGlobalno zagrevanje preti i kaktusima, čak ni oni ne mogu da podnesu vrućinu\nIstraživanja UN: Kućno grejanje glavni uzrok lošeg kvaliteta vazduha u Srbiji\nIstraživanje: Kornjače sa Galapagosa i zmajevi u Indoneziji pred izumiranjem\nKineski predsednik o klimatskim promenama\nEU preti nestašica hrane?\nAmerika u Kijev šalje dronove razvijene posebno za potrebe Ukrajine\nĐurđević: U Srbiji klimatske promene dolaze duplo brže od globalnog proseka\nIrački ministar saobraćaja tvrdi, da su stari Sumerani izgradili prvi aerodrom u Iraku pre 7.000 godina!


SEEbiz.eu / SI / Beogradska berza: Akcije Komercijalne banke podigle indekse\nBeogradska berza BELEX15 Komercijalna banka Naftna industrija Srbije\nBeogradska berza: Akcije Komercijalne banke podigle indekse\nDatum objave: 20.04.2017. - 16:30:34\nBEOGRAD - Drugi dan zaredom nastavljen je rast domaćeg tržišta uz skromnu investicionu aktivnost.\nUkupna realizacija u trgovanju iznosila je 21,1 milion RSD (0,2 miliona EUR), dok je indeks BELEX15 ojačao 0,7% na 732,8 poena.\nNajprometnija akcija danas bila je Komercijalna banka (KMBN) sa ukupnom realizacijom od 6,9 miliona RSD uz snažan rast cene od 6,3% na 1.786 RSD. Ova najveća domaća banka pod kontrolom države ostvarila je u prvom kvartalu dobitak u iznosu od 2,48 milijardi RSD, što je za 1,5 milijardi RSD više od dobitka planiranog biznis planom za ovu godinu. U istom periodu 2016, Komercijalna je zabeležila dobit od 1,4 milijarde RSD, da bi tokom godine visoki troškovi na ime otpisa loših plasmana doveli do negativnog krajnjeg rezultata. Energoprojekt holding (ENHL) i dalje se nalazi među najprometnijim akcijama sa realizacijom od 5,4 miliona RSD uz neveliku promenu cene na 1.501 RSD.\nAkcije Naftne industrije Srbije (NIIS) ojačale su 0,5% na 758 RSD uz trgovanje vredno 2,1 milion RSD, dok je beogradski Aerodrom "Nikola Tesla" (AERO) oslabio 1,3% na 1.283 RSD uz minoran promet. Messer Tehnogas (TGAS) je registrovao promet od 1,3 miliona RSD po prosečnoj ceni od 11.263 RSD, dok je Impol Seval (IMPL) ostvario promet od 0,5 miliona RSD po ceni od 3.400 RSD. Akcije Jubmes banke (JMBN) porasle su 3,2% na 6.501 RSD, što predstavlja njihov višegodišnji maksimum, uz realizaciju od 0,9 miliona RSD. Metalac iz Gornjeg Milanovca (MTLC) nastavio je pad četvrti uzastopni dan, oslabivši danas skoro 2% na 1.681 RSD uz promet od 0,3 miliona RSD.


Sindikat traži smenu direktora RTB Bor\nBeta 29. jula 2016. 14:55\nSindikat rudara Srbije RTB Bor saopštio je danas da podržava inicijativu Sindikata pravosudja Srbije da se smeni generalni direktor RTB Bor Blagoje Spaskovski jer je na lokalnoj televiziji, kako se navodi, optužio sudiju Jasminu Isakov da nezakonitim odlukama nanosi štetu i ruši ugled tog preduzeća.\n„Sindikat rudara Srbije sa svojim celokupnim članstvom čvrsto stoji uz inicijativu za smenu Blagoja Spaskovskog“, piše u saopštenju.\nNavodi se i da očekuju da Vlada Srbije i premijer najhitnije smene Spaskovskog i da se „ispita njegov višedecenijski direktorski rad u Rudniku Bakra Bor i Rudarsko-Topioničarskom basenu Bor“.\nSmenu Blagoja Spaskovskog juče je od Vlade Srbije zatražio Sindikat pravosudja Srbije, koji je ocenio da generalni direktor RTB Bor „obmanuo javnost“ kada je u emisiji Televizije Bor „pokušao da prebaci odgovornost za svoje nezakonito poslovanje na sudiju Jasminu Isakov“.\nMinistarstvo privrede Srbije je nakon toga saopštilo da je plan da se do kraja godine objavi javni poziv za angažovanje profesionalnog menadžementa u kompaniji RTB Bor.\nTo ministarstvo je podsetilo da je Privredni sud u Zaječaru 6. i 7 . jula 2016. godine prihvatio unapred pripremljeni plan reorganizacije za RTB Bor Grupa.\n„Ovaj plan, pored načina izmirivanja obaveza izmedju preduzeća i poverioca, rokova otplate, izmene rokova dospeća kredita i kamatnih stopa, otpis dugova i zateznih kamata, konverziju potrtaživanja u kapital države, racionalizaciju broja zaposlenih, predvidja i uvodjenje profesionalnog poslovodstva“, navodi se u saopštenju.


Велики повратак на Западни Балкан\nVeliki povratak na Zapadni Balkan\nU Atlantskom savetu – a reč je, podsećanja radi, o tink-tenku koji okuplja nekoliko bivših državnih sekretara, direktora CIA, savetnika za nacionalnu bezbednost američkih predsednika, zapovednika NATO-a, uz nezaobilaznog Džordža Soroša kao jednog od finansijera… – održana je panel-diskusija o „balkanskim nevoljama, evropskom pogledu i razlozima za američko angažovanje“. Glavni zaključak diskusije i zajednički imenitelj u razmišljanjima svih prisutnih: nezainteresovanost Zapada za Zapadni Balkan neće izazvati samo „benignu stagnaciju“, već „opasno nazadovanje“ regiona, jasno, u odnosu na ostvarivanje evroatlantističkih interesa na našem prostoru. Da drugi – konkretno, i očekivano, Rusija, a pomalo i Turska – ne bi istisnuli Zapad i njegov uticaj, potrebno je pojačano angažovanje Zapada. I to što pre, dok je cena angažovanja koliko-toliko skromna, to jest pre nego što region dublje odluta u neželjenom pravcu pa da za njegov povratak na pravi put bude potrebno mnogo više angažovanja i resursa nego što je potrebno u ovom trenutku. Logika je besprekorna, tim pre ako se prisetimo da je Brajan Hojt Ji, pomoćnik zamenika američkog državnog sekretara, još pre dve godine (29. aprila 2015) na saslušanju pred Potkomitetom za Evropu Komiteta za spoljne poslove izneo podatak da su Sjedinjene Američke Države, samo u demokratizaciju Zapadnog Balkana, dakle, u njegovo uvlačenje u svoju zonu uticaja, proces za koji je demokratizacija samo lepše ime, uložile „više od sedam milijardi dolara“. A to je poprilična suma da bi se tek tako dozvolilo da propadne pod tuđi uticaj, geopolitičku dimenziju čitavog problema već da i ne spominjemo.


POPOVIĆ: ZAHVALNOST RUSIJI NA PODRŠCI ZA KOSMET I REPUBLIKU SRPSKU\nMinistar za inovacije i tehnološki razvoj Srbije Nenad Popović rekao je da Rusija podržava Srbiju u zaštiti teritorijalnog integriteta kada je riječ o Kosovu i Metohiji i u očuvanju Republike Srpske.\nPopović je poručio na sastanku sa ambasadorom Rusije u Srbiji Aleksandrom Čepurinom da je srpski narod zahvalan Rusiji i ruskom predsjedniku Vladimiru Putinu na najsnažnijoj podršci u očuvanju ključnih državnih i nacionalnih interesa Srbije i srpskog naroda.\nPopović i Čepurin su se saglasili da je, osim najbolje političke saradnje Srbije i Rusije, potrebno intenzivno raditi na unapređenju ekonomske saradnje gdje postoji ogroman potencijal za razvoj odnosa, saopšteno je iz resornog ministarstva.\nSagovornici su ocijenili da veliki potencijal za saradnju, osim oblasti energetike, poljoprivrede i trgovine, postoji i u oblasti inovacija, tehnološkog razvoja i digitalne ekonomije.\nTo će sigurno biti jedna od važnih tema tokom razgovora predsednika Aleksandra Vučića i Putina, istakli su Popović i Čepurin, te izrazili zadovoljstvo zbog brojnih i značajnih sporazuma koji će dvije zemlje potpisati tokom predstojeće posjete Putina Srbiji.


Američki vojnici na smotri u bazi Bagram, severno od kabula, u Avganistanu\nPredsednik Obama je izjavio da su SAD i njihovi saveznici ostvarili napredak u Avganistanu, te da će sledeće godine početi da prenose nadležnosti na avganistanske snage – a ta tranzicija trebalo bi da bude dovršena do 2014.\nObama je u Beloj kući predstavio procenu strategije za Avganistan i Pakistan, koja je počela da se sprovodi u decembru prošle godine, kada je Bela kuća odlučila da u Avganistan uputi 30,000 dodatnih vojnika.\nPredsednik Obama je poručio da će SAD ostati nepokolebljive u borbi protiv Al-Kaide, čiji se lideri prema njegovim rečima suočavaju sa sve većim pritiskom kada je reč o regrutovanju novih članova, obuci i kretanju po svetu.\n“U mnogim područjima gde smo ostvarili napredak i dalje su mogući obrti, ali nema sumnje da sve veći broj mesta čistimo od Talibana, i sve više Avganistanaca preuzima kontrolu nad svojim zajednicama.”\nAmerička strategija i dalje će biti usredsređena na nanošenje poraza Al Kaidi. Kako su naveli predstavnici administracije, terorističkoj grupi su proređeni redovi, ali ona i dalje nastoji da sprovede obimne napade na zapadne ciljeve.\nU analizi koju je predstavio Obama navodi se da su američki odnosi sa Pakistanom “sveobuhvatni, ali i neravnomerni”.\n“Pakistanska vlada sve više priznaje da su terorističke mreže u njenim pograničnim regijama pretnja svim zemljama, a posebno samom Pakistanu. Pozdravljamo velike pakistanske ofanzive u plemeneskim područjima i nastavićemo da jačamo njihove kapacitete u borbi protiv terorista. Pa ipak, napredak nije bio dovoljno brz.”\nObama je dodao da je potrebna veća saradnja Pakistana kako bi se uskratilo utočište teroristima u pograničnim područjima sa Avganistanom, što je podržao i sekretar za odbranu Robert Gejts, ocenom da Pakistan mora da uloži više napora kako bi sprečio pobunjenike da prelaze granicu sa Avganistanom.\nU medjuvremenu, nova anketa Vašington Posta i mreže ABC News pokazuje da rekordnih 60% američkih gradjana ne podržava dalje vodjenje rata u Avganistanu. Državna sekretarka Hilari Klinton medjutim kaže da to neće uticati na politiku administracije.\n„Svesna sam zabrinutosti javnosti i razumem je, ali naš predsednik i ostatak ove administracije neće donositi odluke o pitanjima života i smrti, pitanjima buduće bezbednosti naše zemlje, na osnovu anketa“, izjavila je ona.\nKlinton je istakla da je rat u Avganistanu od ključnog značaja za nacionalnu bezbednost.


Izvor: HotSport.rs, 10.Apr.2021, 22:52\nFenomenalan duel odigran je u Madridu! Fantastičan ‘El Klasiko’ navijačima su pružili fudbaleri Real Madrid i Barselone. Prednost je domaćinu doneo Karim Benzema u 13. minutu utakmice, na asistenciju Vaskeza. Prelepa realizacija francuskog napadača, koji je Ter Štegena matirao petom u bliži ugao gola nemačkog čuvara mreže. Benzema with that sauce…#ElClasico pic.twitter.com/VGVqy5ZfEg — Castro1021 (@Castro1021) […]\nThe post EL KLASIKO PRIPAO REALU: Mesi ‘bez goriva’ i magija Benzeme! (VIDEO) appeared first on HotSport....\nE, to je derbi: Real pobedio u "el klasiku" i preskočio Barsu i Atletiko, svi pričaju o Benzeminoj peti! /VIDEO/\nIzvor: OkRadio.rs, 11.Apr.2021, 01:24\nFudbaleri Real Madrida sa 2:1 su porazili Barselonu u popularnom "el klasiku". Najveća utakmica španskog fudbala je uvek pravo vreme za majstorije igrača oba tima, a jednu je na samom startu meča izveo Karim Benzema. Igrao se 13. minut kada je Lukas Vaskez proigrao francuskog napadača koji...


ZVANIČNO: Hasanović potpisao za Sarajevo - sport1.ba\nZVANIČNO: Hasanović potpisao za Sarajevo\nOzvaničen prelazak iz Željezničara u Sarajevo\nAhmed Hasanović, koji je dugi niz godina nastupao za omladinske kategorije FK Željezničar, potpisao je danas profesionalni ugovor sa FK Sarajevo.\nRođen u Fojnici, Hasanović je preko Radnika iz Hadžića stigao na Grbavicu 2013. godine, te je od tog perioda nastupao za Željezničar. Hasanović je standardni član svih omladinskih selekcija reprezentacije Bosne I Hercegovine i krasi ga izuzetno snalaženje u protivničkom šesnaestercu.\nHasanović je rođen 2000. godine i može još jednu godinu nastupati za juniorsku ekipu FK Sarajevo. Hasanović će biti pojačanje juniorima FK Sarajevo uoči nastupa u Omladinskoj Ligi prvaka koju će izabranici Dženana Uščuplića igrati od septembra.\nHasanović je sa Sarajevom potpisao petogodišnji ugovor ( 3+2 ).


Saučešće Vučića Nemačkoj: Računajte na prijateljsku pomoć Srbije - Izazov\nSaučešće Vučića Nemačkoj: Računajte na prijateljsku pomoć Srbije\nRadio-televizija Srbije\t 15. jula 2021. 17:32\nVučić je na Tviter nalogu naglasio da Nemačka, u ovim teškim trenucima, može da računa na prijateljsku pomoć Srbije.\n"Duboko sam potresen strašnim scenama katastrofe koja je zadesila Nemačku. Izražavam iskreno saučešće zbog ljudskih žrtava i snažnu podršku onima koji su u potrazi za svojim najmilijima", naveo je Vučić.\nMinistar spoljnih poslova Nikola Selaković uputio je saučešće šefu nemačke diplomatije Hajku Masu povodom razornih poplava i nepogoda koje su pogodile tu zemlju i u kojima je život izgubio veliki broj osoba.\nU telegramu se navodi da u ovom teškom trenutku Republika Srbija saoseća u tuzi i bolu sa Nemačkom spremna da u duhu prijateljskih odnosa pruži podršku u okvirima raspoloživih mogućnosti.\n"Primite, ekselencijo, izraze mog visokog poštovanja", navodi se u telegramu ministara Selakovića.\nSelaković je, u ime Ministarstva spoljnih poslova i u svoje ime, uputio izraze najdubljeg saučešća šefu diplomatije Hajku Masu, građanima Nemačke i porodicama koje su izgubile svoje bližnje.\nNajmanje 42 osobe su poginule, a na desetine se vode kao nestale u Nemačkoj, nakon što su obilne padavine prouzrokovale poplave i bujične tokove koji su nosile sve pred sobom, a u pojedinim mestima zgrade su se urušavale.


Faktor | Vijeće ministara da objasni, a Forto da se pohvali: Jesu li krediti "zaduživanje" ili "investicije"?\nNe samo da je javnost sada zbunjena da li su međunarodni krediti investicije ili su novo zaduživanje građana, već je zbunjena i zbog Fortine uloge u cijeloj priči\nZnačenje termina "investicija" vrlo je promjenjivo, barem posmatrano iz perspektive aktuelne vlasti u Kantonu Sarajevo. Kada se investicije realiziraju kreditnim aranžmanima sa međunarodnim finansijskim institucijama, koje je sklopila politička konkurencija "šestorke", onda se radi o novom zaduživanju građana, a kada neko iz te iste "šestorke" ugovori kreditni aranžman, onda to nije novo zaduživanje građana već "osiguravanje milionske investicije".\nVratit ćemo se samo dva mjeseca unazad, kada su iz "šestorke" stizale žestoke kritike na račun predsjedavajućeg Vijeća ministara BiH Denisa Zvizdića jer je, kako su kazali, dezinformirao bh. građane pričama kako su krediti međunarodnih finansijskih institucija zapravo investicije u BiH.\n- Po kojem osnovu se sredstva dobijena iz međunarodnih kredita tretiraju kao investicije u BiH? Da li u slučaju finansiranja projekata kreditima međunarodnih finansijskih institucija u BiH investiraju međunarodne finansijske institucije ili BiH sama u sebe – pitao je, između ostalih, SDP-ov Saša Magazinović.\nNepuna dva mjeseca kasnije, krediti kod međunarodnih finansijskih institucija su iznenada postali investicije. Tako je iz Vlade Kantona Sarajevo na adrese medija danas stiglo saopćenje naslovljeno: "Premijer Forto obezbijedio milionske investicije u energijsku efikasnost".\nForto je, naime, "obezbijedio milionske investicije" tako što je finalizirao kreditni aranžman sa EBRD-om u okviru projekta "Energijska efikasnost u javnim objektima Kantona Sarajevo".\n- Projekt "Energijska efikasnost u javnim objektima Kantona Sarajevo" za nas znači dodatne investicije od 20 miliona maraka u 40 javnih objekata u Kantonu Sarajevo, od kojih su većinom obrazovne ustanove, odnosno škole, vrtići, zgrade fakulteta i zdravstvene ustanove – navodi se u saopćenju.\nNe samo da je javnost sada zbunjena da li su međunarodni krediti investicije ili su novo zaduživanje građana, već je zbunjena i zbog Fortine uloge u cijeloj priči.\nIako se saopćenjem za javnost sugerira da je upravo Forto "obezbijedio milionske investicije", činjenice govore da to baš i nije tako. Radi se o projektu kojeg je još u septembru prošle godine inicirao i pokrenuo prethodni premijer Kantona Sarajevo Adem Zolj, koji je i kandidirao EBRD-u projekte za finansiranje njihove realizacije.\nUpravo je prošli saziv Vlade Kantona Sarajevo u novembru 2018. godine pripremio svu potrebnu dokumentaciju, kasnije iskorištenu u daljoj komunikaciji sa EBRD-om, na sastanku u Sarajevu u februaru ove godine, a zatim i na godišnjoj konferenciji EBRD-a, održanoj u maju ove godine u našem glavnom gradu.\nMeđutim, to nije spriječilo Vladu Kantona Sarajevo da ono što su prije dva mjeseca nazivali iz SDP-a "novim zaduživanjem građana" danas predstave kao "Fortino osiguravanje milionske investicije".\nEdin FortoVlada KSŠestorkaEBRD


Horner: Silverston “otvara” vrata Londonu – BiGportal.ba\nHorner: Silverston “otvara” vrata Londonu\nDirektor Red Bulovog F1 tima Kristijan Horner smatra da Silverstonu rizikuje da izgubi mesto u kalendaru tamičenja u koristi Londona.\n“Silverston je divna staza, timovi i vozači vole da se trkaju ovde. Liberti se obavezao da će postojati Velika nagrada V. Britanije. Ali u ovoj situaciji, ako događaj u Londonu bude uspešan, čemu se nadamo, sa poslednjim zakonskim promenama koje se dešavaju u gradu, mogu da zamislim Gran pri Londona kao privlačnu opciju za ljude iz Libertija”, rekao je Horner.\n“Sivlerston mora biti oprezan kako će reagovati i pregovarati, da ne bi izgubili svoje mesto u Formuli 1. Začuđen sam njihovim potezom aktiviranjem klauzule o pauzi. Ne shvatam kako su se u Silverstonu našli u situaciji gde finansijski termini odavno dogovoreni više ne funkcionišu”, dodao je čelnik jednog od najvećih timova F1.\n“Predigra” ove trke održaće se upravo u Londonu u sredu, kada će se bolidi F1 naći na ulicama britanske prestonice od Trafalgar skvera do Vajthola.


Evrovizija: Odluka o zabrani zastave nije protiv Kosova\nIz Evrovizije je potvrđeno za RSE da se odluka o zabrani unošenja zastave Kosova na ovom takmičenju tiče uvođenja konzistentnih pravila, te da ta odluka nije protiv Kosova ili bilo koje druge države ili teritorije.\nKosovska zastava neće biti viđena na stadionu u Stokholmu, zato što je prema novoj politici o zastavama, izvršnog tela ovog takmičenja, dozvoljeno da se unesu zastave država članice Ujedinjenih nacija, ili zastave onih država koje se takmiče ili su se ranije takmičile na Evroviziji (Turska, Portugalija, Rumunija).\n„Politika o zastavama nije uperena protiv bilo koje organizacije ili specifične teritorije. Ukoliko su zastave koje su objavljene u dokumentima uvredile bilo koga, mi se izvinjavamo“, naveo je Jordan.\nOn je dodao i da će Evrovizija u toku dana objaviti konačnu verziju o zabranjenim zastavama.\nPored toga, na stadionu neće biti dozvoljene ni lokalne, regionalne ili zastave provincija, niti natpisi koje sadrže komercijalne, političke, diskriminativne, ili religiozne poruke.\nU pismenom odogovoru se navodi i da će zastava duginih boja ili zastava EU biti tolerisana ukoliko one neće, nakon procene organizatora, biti upotrebljene kao namerno sredstvo za slanje neke političke poruke tokom show-a.\nKosovski mediji preneli su kako je skandalozna odluka Evrovizije da zabrani uno[enje kosovske zastave tokom ovog takmičenja.\nNa ovogodišnjem takmičenju za pjesmu Evrovizije zabranjeno je unošenje više zastava među njima i zastave Kosova, Palestine, Krima, Donjeck Republike, Nagorno Karabaha i sjevernog Kipra zajedno sa zastavom militantne"Islamske države".


Rusija i Kina stavile veto\nGlas "protiv": Ambasador Rusije u Ujedinjenim nacijama Vitalij Čurkin\nRusija i Kina stavile su veto na rezoluciju Saveta bezbednosti Ujedinjenih nacija o Siriji, kojom se osuđuje predsednik Bašar al-Asad zbog skoro jednogodišnjeg obračuna sa anti-vladinim demonstrantima.\nPetnaestočlano telo Svetske organizacije glasalo je rezoluciji koju podržavaju zapadne i arapske zemlje u kojoj se osuđuje nasilje, apredsednik Asad poziva da podnese ostavku. Trinaest zemalja bilo je za, među njima Sjedinjene Države, Francuska i Nemačka.\nAmerička ambasadorka Suzan Rajs izjavila je pred Savetom da su Sjedinjene Države "zgađene" ruskim i kineskim negativnim glasovima, koji su blokirali rezoluciju.\nGlasanje u Ujedinjenim nacijama usledilo je posle višečasovnog artiljerisjkog i minobacačkog napada sirijskih snaga na grad Homs, u kojem je prema tvrdnjama aktivista za ljudska prava stradalo više od 200 ljudi. Sirijska opservatorija za ljudska prava tvrdi da su stotine ranjene, dok su neke zgrade uništene u četvrti Homsa Kalidiji, uporištu anti-vladinih disidenata.\nAmerički predsednik Barak Obama prethodno je apelovao na Savet bezbednosti da se suprotstavi "neumornoj brutalnosti" sirijskog lidera, dodajući da osuđuje "napad koji se ne može opisati rečima". Obama je takođe pozvao Asada da se povuče i omogući demokratsku tranziciju u Siriji.


Objavljeno: 10:32, 13. априла 2015.\n„Uprkos tome što je projekat `Južni tok` došao u krizu, mi se nadamo da postoje rješenja. I dalje smo veoma zainteresovani da budemo dio projekata kojim bi se ovaj region obezbijedio ruskim gasom“, rekao je Đokić za časopis „Energetika i industrija Rusije“.\n„Postoji poseban interes za plasman proizvoda iz oblasti drvne i metalne industrije, elektroenergetske opreme, mašina i alata, motora, mjenjača i njihovih komponenti, elektronske opreme, proizvoda i usluga iz namjenske vojne industrije. Prehrambeno-prerađivačka industrija i agrarna privreda u cjelini sigurno mogu da pronađu dobre partnere u Rusiji“, rekao je Đokić.\nOn je podsjetio na ruske investicije u izgradnju Termoelektrane „Ugljevik 3“, kao i na činjenicu da je kompanija „Zarubežnjeft“, koja je vlasnik Naftne industrije Republike Srpske od 2007. godine, u ovaj privredni subjekat uložila oko 300 miliona dolara i sada zapošljava 3.000 radnika, što je jak oslonac privredi Republike Srpske.\n„Takođe, ruski investitori, kompanije `Zarubežnjeft` i `Gasprom`, putem zajedničke firme `Jadran naftagas` uspješno nastavljaju projekat istraživanja i eksploatacije nafte i gasa u Republici Srpskoj ukupne vrijednosti 345 miliona KM. Ruski biznismen Oleg Burlakov realizuje projekat pokretanja rudnika mrkog uglja i bentonita u okolini Novog Grada procijenjene investicije od oko 23,5 miliona KM“, naveo je Đokić.


RASPLET (Odlomci iz knjige O OPANČARIMA I OPANCIMA – Peti deo) – Nastavak 18 | Opancar\nRASPLET (Odlomci iz knjige O OPANČARIMA I OPANCIMA – Peti deo) – Nastavak 18\ndecembar 5, 2014 u rubrici O opančarima i opancima\nVelika je sreća što postoji uhodana organizacija G17 plus, koja već više godina radi na problemima prevashodno ekonomsko-finansijske i monetarne prirode, koji su u sadašnjem momentu i najaktuelniji. Nisam stručnjak za te oblasti, pa iz pristojnosti nemam pravo čak ni da ih hvalim, ali ljudi deluju organizovano, čini se da znaju šta hoće i verujem da će biti od velike pomoći novoj vlasti. Njihovi programi su celoviti i koegzistentni, što je takođe dobro jer ne bi valjalo da se sada u ovom trenutku pojavi „bogatstvo različitih ideja“ u kojima nikada nismo oskudevali, pa da to učini manje efikasnim rad na tako važnom sektoru, a najmanja „šteta“ će biti ako se sutra pojavi neko još bolji od njih.\nI u pravosuđu, koje mi je bliže, stanje je isto. Afere koje odatle dolaze su u poslednje vreme bile predmet velikih rasprava, a poznate su i po posledicama koje su izazvale. Nažalost, nisu u pitanju samo oni nosioci pravosudnih funkcija čija su imena zaokupljivala našu pažnju. Mnogo je tu i onih tihih poslušnika koji se zbog svoje malenkosti ne eksponiraju ali, radeći onako kako su radili, predstavljali su čvrst oslonac jednog nakaradnog pravosudnog sistema. Profesionalna odgovornost mi ne dozvoljava da govorim o slučajevima iz svoje sopstvene prakse, ali moram, samo ilustracije radi, da kažem da ne bih voleo da i na sledećem ročištu, koje je zakazano tek za iduću godinu, u ulozi sudije vidim čoveka koji godinama ne želi ili ne sme da donese presudu protiv MUP-a, koji je jednom običnom građaninu koga zastupam svojim ponašanjem naneo evidentnu štetu većih razmera.\nČuda se ne dešavaju preko noći, pa je za sve to potrebno i vreme, a pre svega – vlast. „Nova vlast“ nema pravnu vlast, ni na saveznom ni na republičkom nivou, što mnogi građani koji se javljaju i zahtevaju promene odmah i sad očigledno ne razumeju.\nMiloševićeva vlast je nedavne izbore raspisala ne radi demokratskih promena već radi učvršćenja svoje vlasti, nadajući se da će, kao i do sada, na ovaj ili onaj način poraziti opoziciju, a potom i ućutkati sve glasnije zahteve za promenama. Pošto su na republičkom nivou u Srbiji već imali imali potpunu vlast i u Parlamentu i u Vladi i u svim pratećim strukturama vlasti, izbore za Republički parlament nisu ni raspisali. Raspisali su izbore za Savezni parlament – da dovrše započeti posao sa Crnom Gorom. Raspisali su lokalne izbore u Srbiji – da povrate vlast i na tom nivou, jer su prošli put bili provaljeni u krađi pa je dosta opština u rukama opozicije. I konačno, raspisali su izbore za predsednika SRJ – nadajući se da opozicija neće uspeti čak ni da se dogovori oko zajedničkog kandidata, pa će Milošević lako izaći na kraj sa nekim Vojislavom Mihailovićem ili Tomislavom Nikolićem.\nMeđutim, desilo se nešto što vladajući režim nije očekivao. Opozicija je u poslednjem momentu uspela da se ujedini, da izađe zajednički na sve raspisane izbore i isturi svog jedinstvenog kandidata za predsednika SRJ. Ogromnu „zaslugu“ za to ima Vuk Drašković, samozvani lider opozicije, koji je u tom predizbornom periodu toliko iziritirao ne samo ostatak opozicije već i narod, pa čak i pristalice svoje sopstvene stranke. Razlazom sa Draškovićem, DOS je mnogo dobio, jer su i mnoge pristalice SPO-a pročitale egzibicije svog lidera i glasale za udruženu opoziciju. A pošto se to još mnogo ranije desilo i sa Šešeljem, i mnogi radikali su glasali za opoziciju.\nKako se drugačije može objasniti da su radikali na prethodnim parlamentarnim izborima u Srbiji dobili 83 poslanička mesta, više od trećine glasova ukupnog biračkog tela, a sada, na saveznim parlamentarnim izborima, što je praktično isto glasačko telo – manje od 10 odsto. Njihov predsednički kandidat Tomislav Nikolić, dobio je svega 5,88 odsto glasova. SPO je prošao još gore – svega 5,9 odsto glasova za Savezni parlament, a njihov predsednički kandidat, Vojislav Mihailović, popularno „dedino unuče“, ili „Srbija od Voje boljeg nema“, kako ga je lično promovisao njegov partijski lider Vuk Drašković – svega 2,95 odsto glasova. Na lokalnim izborima i radikali i SPO – nekada najjače opozicione stranke u Srbiji, prošli su katastrofalno. Primera radi, na izborima za Gradsku skupštinu Beograda, od ukupno 106 odborničkih mesta, DOS je dobio 101, a svi ostali – SPO, Radikalna stranka, SPS i JUL, svega pet odborničkih mesta! Ovakav rezultat je posebno porazan za SPO koji je do sada imao vlast u Beogradu. Nije li to najbolja ocena njihovog dosadašnjeg rada?\nNa drugoj strani, čini se da su sva ova događanja – i ona koja su prethodila izborima i ova potonja, promovisala i novog opozicionog lidera. To je Zoran Đinđić, lider Demokratske stranke. Čak mi se čini da je on u tom smislu i „jači“ od Vojislava Koštunice, koga je liderska uloga zapala upravo zbog oštrih sukoba Đinđića i Draškovića, tokom napred opisanih Draškovićevih predizbornih igrarija, a poznato je da pobednik ne biva onaj koji barjak nosi.\n← Iz inženjerskog ugla\nZadnje vreme došlo … →\nPopuni prazno polje: * × 2 = osamnaest


Transfer - Sportal\n11:18 - 27.04.2022\nZVEZDA SE ŽESTOKO KAJE Letos trebalo da pojača crveno-bele, sada pred transferom karijere u Atletiko Madrid!\nMadridski Atletiko već se bacio na ojačavanje sastava za narednu sezonu, a prvo pojačanje “jorgandžija” će po svemu sudeći biti Đoaan Mohika.\n22:11 - 19.04.2022\nSINONIM ZA PROMAŠAJ: Bio je jedno od najvećih pojačanja Čelsija, a sada je na pomolu rastanak\nU avgustu prošle godine Romelu Lukaku je iz Intera stigao u Čelsi za 113 miliona evra.\n07:57 - 14.04.2022\nU najavi žestoka BORBA za potpis Sergeja: Juventus FAVORIT, pita se i PSŽ!\nLetnji prelazni rok još nije blizu, ali spekulacije o prelasku Sergeja Milinković-Savića u neki od elitnih evropskih klubova ne jenjavaju. Prema informacijama Gazeta delo Sporta, srpskog vezitu iz redova Lacija žele Juventus i Pari Sen Žermen.\n08:13 - 13.04.2022\nPosrnuli velikan sprema POSLEDNJU OFANZIVU na Sergeja: Spremno 70 miliona evra, Premijer liga čeka SMS-a!\nDugo je Sergej Milinković Savić, kao jedan od najboljih igrača i vezista Serije A, na radaru najvećih klubova Starog kontinenta. Pisalo se o astronomskim ponudama evropskog krema za srpskog reprezentativca, ali Lacio je godinama uspešno odoleva\n13:38 - 06.04.2022\nPonuda Španaca - ODBIJENA! Partizan nije prihvatio 2.500.000 evra, ne odriče se procenta\nNadaju se u Humskoj većem prilivu novca od Umara Sadika.\n10:53 - 05.03.2022\nJAMAJKANAC ŽELJA ZVEZDE! Nastupa u Sloveniji i ima fenomenalnu statistiku, a crveno-beli nameravaju da ga dovedu na leto! /VIDEO/\nLjudi sa Marakane više puta bili u Sloveniji kako bi uživo ispratili desnokrilnog fudbalera Kahima Parisa.\n14:51 - 18.02.2022\nGreška koju Partizan NE SME DA PONOVI! Lekcija "Vlahović" i "Mitrović" je naučena: Crno-beli imaju špica koji može doneti veliki novac\nSrpski fudbal je u prethodnim godinama doživeo ozbiljan procvat i to treba iskoristiti i naplatiti. Pre svega što smo se konačno vratili na mapu velikih transfera, pa se sada mladi igrači prodaju i u Seriju A i u La ligu (iz Crvene zvezde), a sličnim put\n10:33 - 18.02.2022\nKrivična prijava protiv Vazure zbog odlaska Šćekića iz Partizana!\nNesvakidašnji transfer, nezabeležen u srpskom fudbalu, izazvao je niz reakcija. Zbog načina na koji je Aleksandar Šćekić prešao iz Partizana u poljsko Zaglebje podenete su disciplinske prijave i tužba FIFA, a na red su došle i privatne krivične prijave.\n14:07 - 16.02.2022\nStrahinja Pavlović ima novi klub: Transfer završen u "MINUT DO 12"\nSrpski reprezentativac Strahinja Pavlović novi je igrač švajcarskog velikana Bazela.\n11:38 - 15.02.2022\nSrbina zasipaju milionima: Milenković na meti CRNO-BELIH "buržuja", sledi mu najbolji ugovor u karijeri\nTransfer Dušana Vlahovića iz Fiorentine u Juventus jer uzdrmao fudbalsku Italiju a već na leto bi još jedan Srbin iz Firence mogao ljubičasti dres da zameni crno-belim prugama. Pitanje je samo kojim...


Prosječna porodica u BiH može priuštiti da diše od plata koje prime\nIstraživanje Udruženja za razvoj građanske svijesti i istraživanje nikom bitnih činjenica je na konferenciji za štampu održanoj danas predstavilo rezultate istraživanja “Brojke, plata i sirotinja” koje je obuhvatalo rezultate usporedbe prosječne plate bosanskohercegovačkih građana sa svim stvarima koje isti od nje mogu sebi priuštiti. Prosječna četveročlana porodica u Bosni i Hercegovini od plata koje zarade sebi mogu priuštiti da dišu državni vazduh.\n“Presretni smo što napokon možemo rezultate naših istraživanja predstaviti diljem naše lijepe domovine. Naime, kako smo uspjeli zaključiti na osnovu mnogobrojnih anketa i intervjua koje smo sproveli u većim gradovima BiH, građani sebi istinski mogu, bez da se pretjerano brinu, priuštiti da postoje i dišu oksigen koji proizvode biljke. Kada se plate krov nad glavom, vrati dio plate poslodavcu i izmire sve obaveze prema državi, građanima ostane nekih dvadesetak dana u toku mjeseca kada mogu bez problema da sa svojim porodicama sjednu u park i uživaju u blagodatima koje im je priroda i država omogućila. Iz ovog razloga, mi kao nevladina organizacija, u potpunosti podržavamo trenutnu Vlast u Bosni i Hercegovini, jer u svim posljeratnim godinama nam ova mogućnost nikada nije nedostajala i ljudi su uvijek sebi mogli da priušte vazduh ma koliko se plaće spuštale i dizale” – izjavio je za naš portal Enes Anketa, predstavnik Udruženja.\nNavedeno Udruženje je poznato po sprovođenju relevantnih istraživanja koja već dvadeset godina nude građanima Bosne i Hercegovine tačne statističke podatke o stanju u kom se nalaze isti.


Cene proizvoda i usluga koje se koriste za ličnu potrošnju u Republici Srpskoj, za godinu dana skočile su za prosečno 2,6 odsto, podaci su Republičkog Zavoda za satistiku, piše Srpskainfo.\nZbog viših cena goriva od čak 16,7 odsto, prevoz je poskupio za 9,2 odsto. Litar goriva je za godinu dana sa 1,73 marke porastao na 2,13 KM.\nU ovo doba prošle godine kilogram krompira koštao je 0,7 maraka, dok se trenutno njegova cena kreće 1,5-2, a glamočki ide i do 2,5 KM. Vrećica kupusa od desetak kilograma košta od 12 do 16 maraka, a lani se mogla kupiti za četiri KM.\n– Dečiji časopis koji redovno kupujemo pre je koštao 2,4 marke, a sada iznosi 3,60 KM – govori jedan roditelj.\nNameštaj i pokućstvo imaju godišnji rast od 1,7 odsto.\n– Izabrala sam nekoliko lustera u jednoj radnji, a kada sam posle dva dana došla da ih kupim, cene su narasle od 5 do 15 evra (10 do čak 30 maraka) po komadu – kaže šokirana Banjalučanka.\nZa neverovati u ovakvoj situaciji, ali pojedini artikli su u proteklom periodu sniženi. Zbog sezonskih sniženja, najveći pad zabeležen je u odeljku odeća i obuća za 7,8 odsto.\nProsečna plata isplaćena u septembru ove godine iznosila je 500 evra (1.026 KM). Prema podacima Zavoda za statistiku RS, prosječna plata u septembru prošle godine bila je 965 maraka.


Grad Novi Pazar - Gimnazija predstavila novo sportsko odeljenje\nGimnazija predstavila novo sportsko odeljenje\nNovi Pazar jedan je od sedam gradova u Srbiji koji od ove godine učenicima talentovanim za sport nudi mogućnost da se upišu u novo sportsko odeljenje. Prezentaciji novog sportskog smera Gimnazije prisustvovali su predstavnici Ministarstva prosvete nauke i tehnološkog razvoja, Grada Novog Pazara i istaknuti sportisti.\nGimnazija koja ima tradiciju preko pola veka, u novo, sportsko odeljenje upisaće 20 učenika. U gradu omladine i sporta očekuje se veliko interesovanje budućih srednjoškolaca, među kojima su Saladin Balija i Hena Turković.\nPomoćnik ministra prosvete, Milan Pašić na promociji u Novom Pazaru preneo je pozdrave i poruke iz Ministarstva omladine i sporta, istakavši da će 14 odeljenja u celoj Srbiji biti otovoreno za učenike sa izrazitim sposobnostima za sport.\n”Ideja je da se učenicima koji se bave sportom omogući kvalitetnije akademsko obrazovanje i mogućnost lakše prohodnosti na fakultete sa ovom tematikom: Fakultet za fizičko obrazovanje i sport, fakultete koji se bave trenerskim, menadžerskim, novinarskim poslom. Meni je jako drago da vidim da Novi Pazar ima infrastrukturne kapacitete i izuzetno veliki broj dece koji se bave sportom”, izjavio je pomoćnik ministra prosvete Milan Pašić.\n”Ovakvo odeljenje potrebno je gradu mladih i gradu sporta, jer su upravo talentovani učenici i sportisti naši najbolji ambasadori – kazao je gradonačelnik Novog Pazara Nihat Biševac. Kada je u pitanju sportska infrastruktura – dodao je – Novi Pazar je među najrazvijenijim gradovima u Srbiji.”\n”Grad Novi Pazar ima 4 superligaša u malim sportovima, izuzetne atletičare, sportiste u borilačkim, pojedinačnim i ekipnim sportovima. Očekujemo povratak fudbalera u superligu. Novi Pazar je grad sporta, grad mladih, grad obrazovanja, imamo dva univerziteta, a ovim smo zaokružili jednu celinu”, izjavio je gradonačelnik Nihat Biševac.\nSportsku gimnaziju mogu upisati samo učenici koji se aktivno bave nekim sportom.\n”Ono što je bitno naglasiti da je ovo odeljenje sa 20 učenika kojima se pruža mogućnost da na mnogo kvalitetniji način pristupe tom teorijskom izučavanju sportova. Imaju dva predmeta koje ostali klasični gimnazijalci nemaju. Ovo je dobra prilika da oni koji vole sport nastave time da se bave kroz život”, rekao je direktor Gimnazije Nermin Dražanin.\nPromociji odeljenja sportske gimnazije prisustvovali su i brojni istaknuti sportisti iz Novog Pazara, osvajači medalja na velikim domaćim i međunarodnim takmičenjima.


SUĐENJE ZA UTAJU POREZA Miroslav Mišković: Sudija, molim vas, ne pravite istu grešku\nvlasnik „delta holdinga“ u Specijalnom sudu\n29.03.2018. 15:33h 29.03.2018. 15:41h\nMiroslav Mišković, vlasnik „Delta holdinga“, koji je zajedno sa sinom Markom i vlasnikom „Nibens grupe“ optužen za utaju poreza, kazao je juče u nastavku suđenja da je na kaznu od pet godina zatvora koja mu je izrečena na prvom suđenju osuđen bez dokaza, kao i da „sud ne bi trebalo da ponovi istu grešku“.\nPrvi čovek „Delte“ potom je naveo da bi tužilaštvo trebalo da dokaže utaju poreza za koju ga tereti.\n- Prošli put sam osuđen bez ijednog dokaza, a da bih uopšte bio procesuiran, neophodno je bilo da se dokaže kad i kako sam krivično delo izvršio, kao i moj umišljaj.\nZahtevajte od tužioca da vam iznese dokaze za sve to. Šest godina pričam u ovoj sudnici da smo Marko i ja nevini. Vaša odluka je značajna za čitavu moju porodicu i molim vas da ne napravite istu grešku - kazao je Mišković tročlanom veću sudija, kojim predsedava sudija Maja Ilić.\nPrethodno je sud saslušao britanskog državljanina i predstavnika Miškovićeve firme „Hems lejt“ iz Londona, koji je naveo da ta firma trpi velike gubitke zbog sudskih privremenih mera koji su izrečeni „Delti“.\n- „Hems lejt“ ne može da raspolaže akcijama koje ima u „Delti“, zbog čega je, između ostalog, urušen i ugled naše kompanije. Zbog tih mera ugroženo nam je ljudsko pravo na rad i poslovanje - kazao je predstavnik Miškovićeve londonske firme.\nSUĐENJE ZA UTAJU POREZA Miroslav Mišković: Dokažite mi krivicu ili me oslobodite\nODLOŽENO SUĐENJE: Miroslav Mišković džabe dolazio u sud\nAPELACIONI SUD: Miroslav Mišković, Marko Mišković i Milo Đurašković pravosnažno oslobođeni za zloupotrebe sa putarskim preduzećima!\nMiroslav MiškovićMarko Miškovićsuđenjeutaja poreza


ĆAO, NEMA VIŠE! Van der Vart završio igračku karijeru\nFoto: Caroline Seidel / EPA;\nNekadašnji fudbalski reprezentativac Holandije Rafael Van der Vart saopštio je danas da završava igračku karijeru neposredno uoči 35. rođendana.\nIzdanak čuvene Ajaksove škole fudbala, gde je i počeo karijeru, proglašavan je naslednikom Johana Krojfa, ali posle odlaska iz Amsterdama nije uspeo da dostigne visine koje su mu prognozirane. Najbolje partije pružao je u Hamburgu, čiji dres je nosio u dva mandata, igrao je i za Real Madrid i Totenhem, a poslednjih godina i za Betis, Midtjilend i Ejsberg.\nFoto: @rafvdvaart / Twitter\nZa reprezentaciju Holandije, sa kojom je učestvovao na po tri Evropska i Svetska prvenstva, odigrao je 109 utakmica i postigao 25 golova.


By Newsroom / Објављено на: December 17, 2019\nNovo istraživanje javnog mnenja kompanije Alpha Research u Bugarskoj pokazuje da bi GERB bio vodeći izbor birača, sa 21,7% u odnosu na 18,2% koji bi osvojio BSP. Slično tome, lider vladajuće GERB Bojko Borissov sa 29,6% i dalje je popularniji od BSP lidera Cornelie Ninove, koja bi dobila 20,8%.\nNovoformirana stranka Slavi Trifonova „Nema takve države“ dobila bi 8,6%, čime je zauzela treće mesto ispred 7,8% MRF-a.\nIstraživanje, sprovedeno između 5. i 12. decembra, pokazuje pad podrške nacionalističkim strankama u 2019. godini, jer bi VMRO-NFSB dobio 5,3%, dok bi stranka ATAKA stala na 1,4%. Shodno tome, zabeležen je pad u prihvatanju lidera nacionalističkih partija, te je Krasimir Karakačanov pao sa 22,9% na 18,9%, Valerij Simeonov je ostao na 9,1%, a Volen Siderov na 6,4%.\nBugarski predsednik Rumen Radev i dalje uživa visoko poštovanje bugarskih građana sa 48% do 50%, a protiv 15%.\nPosle nekoliko meseci negativnih trendova u procenama, Vlada nadoknađuje neke izgubljene stope na kraju godine. Pozitivni pogledi porasli su sa 13% na početku godine na 19% na kraju godine, dok su negativni opali za deset bodova – sa 51% na 41%. Premijer Bojko Borisov takođe je eliminisao nešto nepoverenja, pa su negativna mišljenja pala sa 39% na 30%.\nParlament je i dalje najkritikovanija institucija sa 10% pozitivnih i 51% negativnih ocena./ibna


Objavljen izvještaj State Departmenta za Balkan | Autonomija\nObjavljen izvještaj State Departmenta za Balkan\nDiskriminacija, govor mržnje i korupcija\nU izvještaju američkog State Departmenta o stanju ljudskih prava ukazuje se na govor mržnje u Hrvatskoj i diskriminaciju manjina u Srbiji, te na problem korupcije u Crnoj Gori i Makedoniji.\nU Izvještaju za Hrvatsku za 2016. godinu, State Department navodi da su socijalna diskriminacija, nasilje prema pripadnicima etničkih manjina, ženama i djeci, te korupcija najveći problemi u kršenju ljudskih prava u Hrvatskoj.\nUpozorava se i na povećan broj prijava slučajeva diskriminacije i govora mržnje prema Srbima u Hrvatskoj, odnosno da je vraćanje imovine Srpskoj pravoslavnoj crkvi i Koordinaciji jevrejskih opština u Hrvatskoj i dalje problem.\nU kontekstu antisemitizma State Department navodi slučaj sa fudbalske utakmice između Hrvatske i Izraela na kojoj su se uzvikivali ustaški pokliči, te odluku jevrejskih opština da bojkotuju službenu komemoraciju u Jasenovcu, nezadovoljni što Vlada Hrvatske umanjuje zločine ustaškog režima.\nU dijelu izvještaja koji se odnosi na Srbiju konstatuje se da se najozbiljnija kršenja ljudskih prava odnose na diskriminaciju i socijalno nasilje nad pripadnicima manjinskih grupa, prvenstveno Roma. Uznemiravanje novinara i autocenzura takođe su naznačeni kao jedan od velikih problema.\nState Department konstatovao je da su neefikasan sistem pravosuđa i dužina pritvora doveli do predugačkih suđenja, ali i da su negativno uticali na pristup pravdi.\nPodsjeća se da su u aprilu prošle godine u Srbiji održani vanredni parlamentarni izbori, na kojima je, kako su ocijenili posmatrači, biračima ponuđen niz izbora i poštovane su osnovne slobode, uprkos nekim izvještajima o pristranom medijskom izvještavanju, neopravdanoj koristi za vršioce državnih funkcija i zamagljivanje razlike između državnih i partijskih aktivnosti.\nKorupcija je među najvećim problemima Crne Gore u pogledu ljudskih prava i prisutna je u zdravstvu, obrazovanju i drugim oblastima, uključujući izvršne institucije i sudove, navodi se u godišnjem izvještaju State Departmenta. U izvještaju se navodi i da osnovna odlika korupcije političko favorizovanje.\nPolicija i zatvorski čuvari su ponekad koristili silu da bi od pritvorenih i zatvorenika dobili priznanja i informacije, a iz State Departmenta navode da su zabrinjavajući i diskriminacija i društveno nasilje prema etničkim manjima, naročito Romima, Albancima i Bošnjacima, osobama sa invaliditetom i pripadnicima LGBT zajednice.\nIzvještaj apostrofira i uticaj vlasti Crne Gore na medije putem oglašavanja, kršenje prava na mirno okupljanje, neriješen pravni status hiljada izbjeglica iz ratova 90-ih, nasilje u porodici nad ženama i djecom, praksu abortiranja zato što dijete „nije odgovarajućeg pola“ i dječije brakovi u romskim zajednicama, prenijeli su crnogorski mediji.\nState Department je ocijenio da su u Makedoniji sveprisitni korupcija i nepoštovanje ljudskih prava. U izveštaju se navodi da u ovoj zemlji najznačajniji problemi s ljudskim pravima proizlaze iz sveprisutne korupcije i neuspjeha vlade da poštuje vladavinu prava, uključujući i stalne napore za ograničavanje slobode medija i miješanje u sudstvo.\nPrema izvještaju, pravda se selektivno provodi, a vladine i sudske institucije ometaju rad Specijalnog tužilaštva za prisluškivanje razgovora (koje istražuje sumnju za kriminal u vlasti VMRO DPMNE Nikole Gruevskog).\nNavodi se da sudski sistem u Makedoniji karakterišu političko miješanje, neefikasnost, favorizovanje dobro pozicioniranih osoba, odlaganje procesa, kršenje prava na javno suđenje i korupcija.


ZTC „Banja Vrućica“ domaćin je IX Međunarodnog medicinskog kongresa Medicinskog foruma za jugoistočnu Evropu – SEEMF\nU periodu od 06. do 09. septembra u „Banji Vrućici“ organizovan je IX Međunarodni medicinski kongres Medicinskog foruma za jugoistočnu Evropu – SEEMF.\nU pitanju je međunarodni stručni skup koji je okupio najeminentnije stručnjake iz zemlje i svijeta, gdje je učešće uzelo preko 220 ljekara iz Republike Srpske i oko 200 ljekara iz inostranstva iz svih domena medicine. Na ovogodišnjem kongresu učestvuju delegacije iz Bjelorusije, Njemačke, Grčke, Japana, Srbije, Crne Gore, Hrvatske, Makedonije, Slovenije, Republike Srpske, Bosne i Hercegovine, Rumunije, Ukrajine, Uzbekistana.\nTeme ovogodišnjeg skupa su aktuelne teme u evropskom i svjetskom zdravstvu – onkološke bolesti, hirurška stanja, masovne nezarazne bolesti, reproduktivno zdravlje, infektivna oboljenja, te prevencija masovnih nezaraznih bolesti.\nPredsjednik društva doktora medicine Republike Srpske, doktor Siniša Miljković imao je čast da se prvi obrati svim gostima. „Društvu doktora medicine Republike Srpske je na 25 rođendan ukazana čast od strane Medicinskog foruma doktora jugoistočne Evrope, na čelu sa predsjednikom profesorom Andrejom Kehajov da bude suorganizator ovako velikog i značajnog kongresa. Tim povodom još jednom se zahvaljujem profesoru Kehajovu na odličnoj saradnji tokom organizacije ovog kongresa. Takođe, posebno se zahvaljujem Ministarstvu zdravlja i socijalne zaštite Republike Srpske i ministru dr Draganu Bogdaniću koji je prepoznao značaj ovog kongresa i pružio nam nesebičnu podršku u samoj organizaciji“, istakao je Miljković prilikom svog obraćanja.\nStručnom skupu se takođe obratila i ambasadorka Bugarske u Bosni i Hercegovini, gospođa Avgustina Tzvetkova koja je svima poželjela uspjeh i prijatan ostanak u Bosni i Hercegovini, a njen moto je „Kada smo ujedinjeni, svi zajedno postižemo bolje rezultate, jer zajednica nas čini snažnim“, naglasila je ambasadorka.\nPredsjednik medicinskog foruma za jugoistočnu Evropu, profesor Andrej Kehajov rekao je da će se tokom kongresa razgovarati o najvažnijim temama u vezi sa zdravstvenim sistemima zemalja jugoistočne Evrope i kao organizator, izrazio je nesebičnu zahvalnost svim kolegama koji su došli podržati ovaj Kongres i učestvovati na brojnim predavanjima koja su od izuzetnog značaja za zdravstveni sistem.\nTakođe se zahvalio i ujedno dodjelio specijalna priznanja predsjedniku Svjetske medicinske organizacije, ambasadorki Bugarske, a posebnu zahvalnost izrazio je generalnom direktoru Zdravstveno-turističkog centra, gospodinu Aleksandru Radošević i svim zaposlenim u Banji Vrućici radi izuzetno dobre saradnje, koordinacije i same organizacije tokom trajanja ovogodišnjeg Kongresa.\nNa današnjem međunarodnom stručnom skupu okupilo se oko 400 ljekara, profesora, stručnjaka iz različitih oblasti medicine, a tokom kongresa biće predstavljeno više od 60 prezentacija o aktuelnim temama u zdravstvenom sistemu.\nPored brojnih ljekara, skupu su prisustvovali i predsjednik Svjetske medicinske organizacije, dr Yoshitake Yokokura, predstavnici Ministarstva zdravlja i socijalne zaštite RS, predsjednici doktorskih društava te direktori zdravstvenih institucija.\nDanašnje predavanje bodovano je od strane evropske agencije za akreditaciju sa 16 maksimalnih bodova i kao takav svrstava se u najznačajnije naučne skupove koji će ove godine biti održani u cijeloj Republici Srpskoj ali i Bosni i Hercegovini.


Gde je nestao Grenel: Priština u ofanzivi u Americi zaobilazi Belu kuću - Sputnjik Srbija\n19:29 03.08.2020 (osveženo 15:44 04.08.2020) Preuzmite kraći link\nKoordinator kosovske vlade u dijalogu sa Srbijom Skender Hiseni u Vašingtonu sastaje sa specijalnim predstavnikom SAD za zapadni Balkan Metju Palmerom, ali je „zaobišao“ Ričarda Grenela. Hiseni je trebalo da se sastane i sa američkim državnim sekretarom Majkom Pompeom, ali je on odbio da ga primi.\nDirektor „Srpskog spoljnopolitičkog kruga“ i bivši ambasador Milisav Paić smatra da ignorisanje Grenela nije dobro, jer time Albanci pokazuju da ih ne zanima šta sadašnji predsednik Amerike misli.\n„Pitanje je da li su kosovski Albanci uopšte i tražili da se sa njim vide. Očigledno je da prema njemu imaju rezerve, jer misle da on pokazuje veće razumevanje za poziciju Srbije. Iz tog razloga idu na razgovor sa onima koji ih i podržavaju. Međutim, nijedan stav u vezi sa Kosovom ne može da prođe bez saglasnosti Bele kuće. Ali, Priština pokazuje da vidi zaštitnika samo u ’dubokoj državi‘ Amerike“, objašnjava naš sagovornik.\nPaić kaže da kosovski Albanci veruju da će Tramp izgubiti izbore i zbog toga se drže svojih starih oprobanih prijatelja.\n„Hoće da pokažu da im je stalo da imaju dobar dijalog i kontakte sa tom Amerikom, a sastanak sa Grenelom bi sve to doveo u pitanje“, misli Paić.\nDemo Beriša, predsednik „Matice Albanaca u Srbiji“, ne misli da je Ričard Grenel ispao iz igre, već da se samo „pritajio“.\n„Nije očekivano da će Grenel nastaviti da se bavi započetim poslom sve do septembra kada je predviđen susret Aleksandra Vučića i Avdulaha Hotija. Hiseni je otišao zapravo na konsultacije sa predstavnicima te američke duboke države, da čuje kako bi trebalo da se kosovski pregovarački tim ponaša“, ističe Beriša.\nDrugi povod zbog čega je kosovski koordinator za dijalog nameravao da se sastane upravo sa Pompeom, pre svega je odnos američkog diplomate sa evropskim pregovaračem Miroslavom Lajčakom, sa kojim se već sastajao ranije po pitanju dijaloga Beograda i Prištine.\n„Oni će sada sve učiniti da odugovlače sa pregovorima, nadajući se da će Tramp izgubiti izbore. Dakle, ići će na pregovore, ali ništa se neće konkretno dešavati pre završetka izbora u SAD.“\nNebojša Čović, bivši šef Koordinacionog centra za Kosovo i Metohiju, smatra da je za Grenela pronalaženje rešenja za Kosovo i Metohiju bio trenutni projekat.\n„On se sada bavi pitanjima koja mogu da imaju indirektan uticaj na reizbor Donalda Trampa. Za Ameriku je ovo naše pitanje irelevantno za Trampovo biračko telo, a trenutno im je prioritet motivisati što više Trampovih glasača da izađu na izbore“, tvrdi Čović.\nBela Kuća i Grenel u prvoj polovini ove godine bili su motivisani da se dođe do rešenja za KIM, ali ostaci duboke države i EU su to aktivno sprečili objavljivanjem optuženog predmeta za Tačija. To je, tvrdi Čović, smišljeno urađeno upravo da ne bi došlo do zakazanog sastanka sa Grenelom.\nSvi čekaju izbore u Americi\n„I Grenel i Bela kuća sad imaju preče stvari, što ne znači da se u slučaju reizbora Trampa Grenel neće ponovo vratiti na istu poziciju. Ono što u ovom momentu brine je to što je Hiseni pokušao da se sastane sa Pompeom, birokratom iz vremena demokrata, koji još imaju poziciju u Stejt departmentu. Hiseni je bio mudar potez Prištine, ovi američki sagovornici prema njemu će biti prijemčiviji i otvoreniji nego što bi bili sa nekim iz terorističke OVK. Ovo je važan trenutak i za nas i mi moramo hitno svoju strategiju i pristup da prilagodimo novim okolnostima i vrlo pažljivo da odgovorimo na ovu prištinsku demokratsku ofanzivu“, ističe Čović.\nMediji već pišu da su slabe šanse za drugi sastanak Beograda i Prištine u Vašingtonu.\nJer, Evropska unija je već preuzela glavnu ulogu u dijalogu, a neuspeh sastanka 27. juna u Vašingtonu smanjio je angažman Sjedinjenih Američkih Država i specijalnog izaslanika Ričarda Grenela u tom procesu.\nRičard Grenel, Pregovori, Amerika, Kosovo


Održan sastanak organa upravljanja Privredne komore BPK Goražde sa ministrom za privredu BPK Goražde\nNa sastanku predsjednika organa upravljanja Privredne komore Bosansko-podrinjskog kantona Goražde ( Skupštine, Upravnog odbora , Nadzornog odbora i predsjednika Komore ) na kome je bio prisutan i ministar za privredu u Vladi Bosansko-podrinjskog kantona Goražde Mensad Arnaut, održanom 09.04.2020. godine u Sali Biznis centra Goražde , razmatran je prijedlog Zakona o ublažavanju negativnih ekonomskih posljedica izazvanih korona virusom kojeg je predložila Vlada FBiH , te nakon iscrpne analize i diskusija doneseni su slijedeći:\n1. Predložene mjere od strane Privredne/Gospodarske komore FBiH od 08.04.2020.godine u cjelosti podržavamo.\n2. Poseban akcenat i zahtjev u ime privrednika registrovanih na području FBiH je da se sa nivoa FBiH, a u cilju održivosti proizvodnje , te sprječavanja otpuštanja radnika , moraju obezbijediti finansijska sredstva sa nivoa FBiH i finansirati minimalan lični dohodak uvećan za sve pripadajuće doprinose i poreze, u skladu sa trenutnim zakonskim propisima .\n3. Sve procedure za donošenje i primjenu predloženog Zakona potrebno je maksimalno ubrzati i otpočeti sa njegovom realizacijom , kako bismo imali što manje negativne posljedice.\n4. Traži se od Vlade Bosansko-podrinjskog kantona Goražde , Grada Goražda , općina Foča i Pale u FBiH da ubrzaju aktivnosti iz svoje nadležnosti i donesu konkretne mjere za ublažavanje negativnih posljedica korona virusa.


Nagrada Reformator godine ministru finansija Dušanu Vujoviću – NovostiDana.rs\nNALED predstavio 10. jubilarno izdanje Sive knjige propisa i 100 preporuka za Vladu Srbije\nBeograd, 26. januar 2018. – Nacionalna alijansa za lokalni ekonomski razvoj izabrala je ministra finansija Dušana Vujovića za Reformatora godine. Upravni odbor NALED-a priznanje je dodelio za postignute rezultate tokom 2017. u domenu suzbijanja sive ekonomije, reforme neporeskih nameta i stvaranja podsticajnih uslova za razvoj preduzetništva.\nKroz aktivnosti na realizaciji Nacionalnog programa za suzbijanje sive ekonomije i fiskalnu konsolidaciju, ministar je doprineo da planovi naplate poreza dve godine zaredom budu premašeni, uz ostvarenje budžetskog suficita koji je ostavio prostor za finansiranje mera ekonomskog razvoja.\nKao jednu od važnih mera Nacionalnog programa ministar Vujović je podržao uvođenje poreskih olakšica za početnike u poslovanju koje daju šansu svima koji završe fakultet ili srednju školu ili nemaju posao duže od šest meseci, da pokrenu sopstveni biznis i u prvih godinu dana budu potpuno oslobođeni plaćanja poreza i doprinosa na zarade za do devet zaposlenih.\nIzmenama Zakona o republičkim administrativnim taksama i izradom Nacrta zakona o naknadama Ministarstvo finansija je posle pet godina oživelo reformu sistema neporeskih i parafiskalnih nameta, za koje privrednici ističu da su nakon poreza i doprinosa drugo najveće opterećenje u poslovanju.\n– Cilj reforme neporeskih nameta jeste da evidentiramo sve takse i naknade i privredi obezbedimo predvidivost poslovanja. Intenzivno radimo na tome da zakon o naknadama usvojimo tokom ove godine i da budemo spremni za primenu od 1. januara 2019. Nakon toga pripremićemo registar svih nameta, koji će biti javno dostupan i svaki investitor moći će da dobije spisak naknada koje je obavezan da plati – izjavio je ministar Vujović na godišnjoj konferenciji NALED-a „Pravac reformi 2018“.\nNa svečanom skupu u Skupštini grada Beograda, NALED je dodelio i specijalna priznanja za doprinos reformama pomoćnici ministra finansija Nataši Kovačević, direktoru Kancelarije za IT i e-upravu Mihailu Jovanoviću, rukovodiocu Grupe za Digitalnu agendu u Ministarstvu trgovine, turizma i telekomunikacija Milanu Dobrijeviću, kao i gradonačelniku Loznice Vidoju Petroviću. Priznanja za doprinos kvalitetnom izveštavanju o ekonomskim reformama pripala su novinarkama Blica i Radio Beograda Danijeli Nišavić i Zorki Đukanović.\nNALED je na godišnjoj konferenciji predstavio deseto jubilarno izdanje Sive knjige sa 100 preporuka Vladi Srbije za pojednostavljenje administrativnih procedura. Kroz Sivu knjigu do danas je prošlo 210 preporuka privrede od kojih su resorne institucije sprovele 89.\n– Pre 10 godina prepoznali smo potrebu postojanja vodiča za unapređenje privrednog ambijenta i prvu Sivu knjigu objavili smo osam meseci pre vladine Sveobuhvatne reforme propisa. U međuvremenu, Siva knjiga je doprinela otklanjanju nekih od najpozantijih birokratskih prepreka poslovanju kroz reformu građevinskih dozvola, ukidanje dnevne uplate pazara i firmarine za preduzetnike, uvođenje automatske overe zdravstvenih knjižica, eliminisanje radne knjižice, elektronsku prijavu radnika, uplatu poreza i doprinosa na jedan račun i brojne druge inicijative – istakao je predsednik Upravnog odbora NALED-a Aleksandar Ružević.


Tela dvoje britanskih turista, koji su pod misterioznim okolnostima preminuli u letovalištu Hurgada najverovatnije će sledeće nedelje biti vraćena u Britaniju, saopštilo je danas egipatsko Ministarstvo turizma.\nMinistarstvo je navelo da je urađena autopsija tela Džona Kupera (69) i njegove supruge Suzan (63) i da će njihova porodica biti obaveštena o rezultatima kada budu kompletirane forenzičke analize, preneo je AP.\nEgipatski javni tužilac odbacio je nedavno spekulacije da su dvoje britanskih turista umrli u letovalištu Hurgadi zbog emisije otrovnog gasa u njihovoj sobi.\nOni su preminuli u hotelu Stajgenberger Akva Medžik na Crvenom moru.\nEgipatsko tužilaštvo se oglasilo nakon što je ćerka britanskog para, Keli Ormerod, izjavila za Skaj njuz da se "nešto sumnjivo dešava", posebno što se njeni roditelji nisu žalili na zdravstvene probleme pre odmora.\nPredstavnici hotela tvrde da je Džon imao problema sa srcem, ali njihova ćerka smatra da su umrli pod nerazjašnjenim okolnostima, i da su bili zdravi.


► U saopštenju samita u Sofiji EU u odnosu na proširenje nudi manje nego pre 15\n14.05.2018 | 10:00h ► 12:58h Njujork / Beograd\nU nacrtu saopštenja samita Evropska unija-Zapadni Balkan u Sofiji nudi se manje u odnosu na proširenje Unije nego u izjavi usvojenoj pre 15 godina na samitu u Solunu, piše danas Koha ditore. Saopštenje je usaglašeno na sastanku u Briselu, navodi list.\nSa političkog stanovišta EU nudi manje od onoga što je ponuđeno pre 15 godina u Solunu, ali iz praktičnog aspekta ima mnogo konkretnih inicijativa vezano za priključenje sa Balkana.\nTe inicijative, ako se ostvare, mogu mnogo pomoći regionu da napreduje ka povećanju standarda i na taj način približavanju EU.\nŠpanija i neke druge države članice EU koje nisu priznale Kosovo dovodile su u pitanje učešće na ovom Samitu.\nRešenje je pronađeno tako što će u sredu u Sofiji biti održan sastanak šefova država ili predsednika vlada, dok će sutradan biti održan neformalni sastanak sa predstavnicima partnera sa Balkana.\nTako se u nacrtu saopštenja samita u Sofiji navode zaključci "zemalja članica EU i zemlje partnera sa Zapadnog Balkana".\nPrema pisanju Koha ditore, nacrt saopštenja, u koji je dnevnik imao uvid, predstavlja razočarenje za one koji su očekivali jasan signal da će zemlje zapadnog Balkana vrlo brzo dobiti signal za učlanjenje, dok za zemlje koje su od samita očekivale podršku razvoju regiona predstavlja ohrabrenje.


DEJAN ČELAR: Spremni dočekujemo start Super lige\nNaslovna / Vesti / Intervju / DEJAN ČELAR: Spremni dočekujemo start Super lige\nPred sam start Super lige šef stručnog štaba “Plavih” Dejan Čelar osvrnuo se na urađeno u pripremnom periodu i izneo svoja očekivanja pred novu sezonu Super lige Srbije i gostovanje ekipi Voždovca na “krovu” trznog centra na Dušanovcu.\n– Moram da kažem da sam izuzetno zadovoljan urađenim u pripremnom periodu i pripremama koje smo otpočeli 11. juna i gde smo prve dve nedelje imali veliki broj igrača na probi, što je donekle i normalno – rekao je Dejan Čelar na početku razgovora.\n– Jednostavno nismo uspeli ranije da odradimo kvalitetan skauting i odaberemo igrače koji bi nas pojačali jer smo se do poslednjeg kola u prošloj sezoni bavili rezultatom i borbi za opstanak u Supr ligi Srbije.\n– Neke igrače smo doveli na preporuku, neke smo uspeli gledati pre samog početka priprema. Neki igrači su zadovoljili naše kriterijume i ostali u klubu, a većina nije. Doveli smo neke igrače sa strane koji su imali CV i koji odmah mogu da igraju i sad polako rezimiramo urađeno.- Nasatavlja Čelar…\n– Prvenstveno sam zadovoljan uslovima koje smo imali na pripremama u Brzeću, gde smo imali fantastičan teren pored hotela gde smo uspeli da odigramo tri kontrolne utakmice. Prva je bila protiv prvaka Crne Gore Sutjeske iz Nikšića, gde smo odigrali nerešeno 2-2, zatim smo pobedili Radnik iz Surdulice rezultatom 1-0, da bi u utakmici sa ekipom Novog Pazara uspeli u tom jednom poluvremenu da pobedimo rezultatom 2-0 nakon čega je ta utakmica prekinuta mojom odlukom jer ekipa Novog Pazara nije bila na potrebnom nivou zato što je bila isuviše gruba i sklona konfliktu te mislim da je odluka ispravno donešena kako bi zaštitio svoje igrače. Posle toga imali smo još jednu pripremnu utakmicu sa Cementom u Beočinu, neko je naziva “genetalnom probom” a to je za nas još jedan odlično odrađen trening gde smo radili na fiziološkom aspektu igrača koji su odigrali svih 90. min i koji su planirani za prvo kolo. – Pojašnjava šef struke “Plavih”\n– Igrači su izkondicionirali neke stvari ali rezultat na toj utakmici je trebao da bude mnogo povoljniji u našu korist jer smo stvorili mnogo šansi i promašili jedanaesterac, ali svakako da je za mene ova provera bila uspešna. Mene je zanimao rezultat i u ovoj utakmici kao što me interesuje u svakoj utakmici, pa čak i na treningu gde jedna ekipa nemože da napravi veliku razliku od druge i gde se traži maksimalan profesionalni odnos igrača na svakom treningu, na svakoj zadatoj vežbi.\n– Mislim da će u prvoj utakmici ove sezone na “krovu” protiv ekipe Voždovca izaći po mom sudu najspremnija ekipa u ovom momentu i gde će svi igrači koji se nađu u protokolu za ovu utakmicu imati bezrezervnu podršku stručnog štaba gde verujemo da se sa ovog prvog gostovanja možemo vratiti sa povoljnim rezultatom. – Završava svoje izlaganje za klubski sajt šef stručnog štaba Bačke Dejan Čelar.


Hotel 'Grand' u Nišu postaje 'Novi gradski hotel' - Novosti - Turistički svet\nHotel "Grand" u Nišu postaje "Novi gradski hotel"\nTončev, koji je i funkcioner Socijalističke partije Srbije (SPS) rekao je za agenciju "Beta" da je u toku ponovno opremanje "Granda" pošto je njegova firma dobila objekat bez nameštaja i drugih pokretnih stvari.\n- Planiramo da hotel ima 100 soba u funkciji, što je za 40 više nego ranije. U toku su pripreme za izgradnju spa centra, ali nismo sigurni da ćemo to završiti do otvaranja. U hotelu će biti zaposleno 40 do 50 radnika - rekao je Tončev.\n"Uniworld" je dugovao za renoviranje "Granda" 180 miliona dinara, i 520.000 evra, a presuda o dodeli hotela Tončevoj firmi usledila je posle dva neuspela pokušaja prodaje na licitaciji. U martu ove godine sud je, na osnovu duga za renoviranje hotela, oduzeo hotel kompaniji Srbe Ilića "Uniworld" i dodelio ga Tončevoj "Tončev gradnji".


Ovaj policajac se najpre "izleteo" na sudu kada je rekao da je u Pistorijusovoj kući tokom pretresa pronađen doping. Istakao je da se radilo o bočicama sa testosteronom, na šta je odbrana slavnog atletičara odgovorila da, em je prerano donositi zvanične zaključke o tome kog su sastava te supstance dok ne stigne analiza iz laboratorije, em se radi o "biljnim preparatima, a ne nedozvoljenim supstancama, dopingu".\nNo, Bota nije samo u toj situaciji "pomogao" Pistorijusu, već i nečim što je uradio ranije.\nNaime, ovom detektivu koji je 24 godine u policiji, a poslednjih 16 radi kao inspektor, preti optužnica - za pokušaj sedmostrukog ubistva.\nKako je izjavio portparol Južnoafričke policije Nevil Malila, Hilton Bota se nalazi pod istragom zbog toga što je 2009, sa dvojicom kolega, otvorio vatru na minibus u kome se nalazilo sedam osoba nakon što je vozač odbio da se zaustavi. Na sudu bi trebalo da se pojavi u maju, tada ne u nečijem "tuđem" postupku, već sopstvenom - koji je upravo ove nedelje obnovljen, iako je privremeno optužnica bila povučena.\nŠto se suđenja Pistorijusu tiče, advokati odbrane potpuno su srušili kredibilitet ovog detektiva.\nBota je, naime, morao da prizna da je policija loše obavila uviđaj, jer je tim odbrane, na primer, pronašao u toaletu čauru koju su policajci nekako ispustili iz vida, a "uhvaćen" je od strane advokata odbrane da je na mesto zločina došao u "nezaštićenim cipelama".\nSve ovo, uz pomenuti postupak koji je ponovo pokrenut protiv njega zbog pucaanja na minibus, dovelo je do toga da neposredno pre novog pojavljivanja Pistorijusa u sudnici, u četvrtak, uprava policije donese odluku - da se Hilton Bota hitno smeni sa ovog slučaja, te od ovog prepodneva više nije detektiv koji radi na otkrivanju kako je i zašto Riva Stinkamp ubijena u kući atletske zvezde.\nNajk suspendovao ugovor sa Pistorijusom\nKako prenosi Tanjug, američka kompanija za proizvodnju sportske opreme Najk suspendovala je sponzorski ugovor sa južnoafričkim atletičarem Oskarom Pistorijusom.\n"Verujemo da je Pistorijus zaslužio da ima pošten sudski proces, a mi ćemo kao kompanija pažljivo posmatrati kako će se stvari odvijati", navodi se u saopštenju kompanije Najk.\nNajk je u oktobru prošle godine raskinuo ugovor sa američkim biciklistom Lensom Armstrongom, koji je priznao da se dugi niz godina dopingovao. Američka kompanija, medjutim, nastavila je saradnju sa golferom Tajgerom Vudsom, koji je javno priznao da je prevario suprugu.


Novo produženje plaćenog odsustva za radnike FCA u Kragujevcu\nIzvor: B92, 12.Jun.2020, 18:17\nBeograd -- Plaćeno odsustvo za radnike fabrike Fijat Krajsler automobili Srbija (FCA) produženo je za još dve sedmice, do 26. juna.\nRazlog za novo produženje pauze u proizvodnji fijata 500L je uskladjivanje proizvodnje sa potražnjom na tržištu i aktuelna situacija sa pandemijom korona virusa, rečeno je agenciji Beta u Samostalnom sindikatu te fabrike.\nRadnici FCA u Kragujevcu su otišli na plaćeno >> Pročitaj celu vest na sajtu B92 << odsustvo 16. marta i ono je u više navrata produžavano, a poslednje je bilo do danas, 12. juna.\nZa vreme plaćenog odsustva zaposleni u FCA primaju 65 odsto zarade. FCA je u ovoj godini iskoristila zakonskih 45 dana plaćenog odsustva, a sada i dodatnih 80 dana koje je po zahtevu FCA odobrilo Ministarstvo rada.\nKamatica.com: Fijat na odmoru do 26. juna